id
stringlengths 8
12
| category
dict | paragraph_no
stringlengths 1
9
⌀ | content
stringlengths 1
3.16k
| metadata
dict |
|---|---|---|---|---|
db_1146_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အဉ္ဇနိယော အပါရုတာ ဟောန္တိ, တိဏစုဏ္ဏေဟိပိ ပံသုကေဟိပိ ဩကိရိယန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အပိဓာနန္တိ။ အပိဓာနံ နိပတတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, သုတ္တကေန ဗန္ဓိတွာ အဉ္ဇနိယာ ဗန္ဓိတုန္တိ။ အဉ္ဇနီ ဖလတိ [နိပတတိ (က။)]။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, သုတ္တကေန သိဗ္ဗေတုန္တိ။
|
{
"style": "bodytext",
"db_page_id": 1146
}
|
db_1146_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဘိက္ခူ အင်္ဂုလိယာ အဉ္ဇန္တိ, အက္ခီနိ ဒုက္ခာနိ ဟောန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အဉ္ဇနိသလာကန္တိ။
|
{
"style": "bodytext",
"db_page_id": 1146
}
|
db_1146_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဆဗ္ဗဂ္ဂိယာ ဘိက္ခူ ဥစ္စာဝစာ အဉ္ဇနိသလာကာယော ဓာရေန္တိ – သောဝဏ္ဏမယံ ရူပိယမယံ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ, ‘‘သေယျထာပိ ဂိဟီ ကာမဘောဂိနော’’တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, ဥစ္စာဝစာ အဉ္ဇနိသလာကာ ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿ။ အနုဇာနာမိ, ဘိက္ခဝေ, အဋ္ဌိမယံ…ပေ… သင်္ခနာဘိမယန္တိ။
|
{
"style": "bodytext",
"db_page_id": 1146
}
|
db_1146_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အဉ္ဇနိသလာကာ ဘူမိယံ ပတိတာ ဖရုသာ ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, သလာကဌာနိယန္တိ [သလာကောဓာနိယန္တိ (သီ။ သျာ။)]။
|
{
"style": "bodytext",
"db_page_id": 1146
}
|
db_1146_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဘိက္ခူ အဉ္ဇနိမ္ပိ အဉ္ဇနိသလာကမ္ပိ ဟတ္ထေန ပရိဟရန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အဉ္ဇနိတ္ထဝိကန္တိ။ အံသဗဒ္ဓကော န ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အံသဗဒ္ဓကံ ဗန္ဓနသုတ္တကန္တိ။
|
{
"style": "bodytext",
"db_page_id": 1146
}
|
db_1147_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၆၆
|
၂၆၆။ တေန ခေါ ပန သမယေန အာယသ္မတော ပိလိန္ဒဝစ္ဆဿ သီသာဘိတာပေါ ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, မုဒ္ဓနိ တေလကန္တိ။ နက္ခမနိယော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, နတ္ထုကမ္မန္တိ။ နတ္ထု ဂလတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, နတ္ထုကရဏိန္တိ။
|
{
"style": "bodytext",
"db_page_id": 1147
}
|
db_1147_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဆဗ္ဗဂ္ဂိယာ ဘိက္ခူ ဥစ္စာဝစာ နတ္ထုကရဏိယော ဓာရေန္တိ – သောဝဏ္ဏမယံ ရူပိယမယံ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ, ‘‘သေယျထာပိ ဂိဟီ ကာမဘောဂိနော’’တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, ဥစ္စာဝစာ နတ္ထုကရဏီ ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿ။ အနုဇာနာမိ, ဘိက္ခဝေ, အဋ္ဌိမယံ…ပေ… သင်္ခနာဘိမယန္တိ။ နတ္ထုံ ဝိသမံ အာသိဉ္စန္တိ [နတ္ထု ဝိသမံ အာသိဉ္စိယတိ (သီ။ သျာ။)]။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ယမကနတ္ထုကရဏိန္တိ။ နက္ခမနိယော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဓူမံ ပါတုန္တိ။ တညေဝ ဝဋ္ဋိံ အာလိမ္ပေတွာ ပိဝန္တိ, ကဏ္ဌော ဒဟတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဓူမနေတ္တန္တိ။
|
{
"style": "bodytext",
"db_page_id": 1147
}
|
db_1147_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဆဗ္ဗဂ္ဂိယာ ဘိက္ခူ ဥစ္စာဝစာနိ ဓူမနေတ္တာနိ ဓာရေန္တိ – သောဝဏ္ဏမယံ ရူပိယမယံ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ – သေယျထာပိ ဂိဟီ ကာမဘောဂိနောတိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, ဥစ္စာဝစာနိ ဓူမနေတ္တာနိ ဓာရေတဗ္ဗာနိ။ ယော ဓာရေယျ, အာပတ္တိ ဒုက္ကဋဿ။ အနုဇာနာမိ, ဘိက္ခဝေ, အဋ္ဌိမယံ…ပေ… သင်္ခနာဘိမယန္တိ။
|
{
"style": "bodytext",
"db_page_id": 1147
}
|
db_1147_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဓူမနေတ္တာနိ အပါရုတာနိ ဟောန္တိ, ပါဏကာ ပဝိသန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အပိဓာနန္တိ။
|
{
"style": "bodytext",
"db_page_id": 1147
}
|
db_1147_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဘိက္ခူ ဓူမနေတ္တာနိ ဟတ္ထေန ပရိဟရန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဓူမနေတ္တထဝိကန္တိ။ ဧကတော ဃံသိယန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ယမကထဝိကန္တိ။ အံသဗဒ္ဓကော န ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အံသဗဒ္ဓကံ ဗန္ဓနသုတ္တကန္တိ။
|
{
"style": "bodytext",
"db_page_id": 1147
}
|
db_1148_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၆၇
|
၂၆၇။ တေန ခေါ ပန သမယေန အာယသ္မတော ပိလိန္ဒဝစ္ဆဿ ဝါတာဗာဓော ဟောတိ။ ဝေဇ္ဇာ ဧဝမာဟံသု – ‘‘တေလံ ပစိတဗ္ဗ’’န္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, တေလပါကန္တိ။ တသ္မိံ ခေါ ပန တေလပါကေ မဇ္ဇံ ပက္ခိပိတဗ္ဗံ ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, တေလပါကေ မဇ္ဇံ ပက္ခိပိတုန္တိ။
|
{
"style": "bodytext",
"db_page_id": 1148
}
|
db_1148_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဆဗ္ဗဂ္ဂိယာ ဘိက္ခူ အတိပက္ခိတ္တမဇ္ဇာနိ [အတိခိတ္တမဇ္ဇာနိ (က။)] တေလာနိ ပစန္တိ, တာနိ ပိဝိတွာ မဇ္ဇန္တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, အတိပက္ခိတ္တမဇ္ဇံ တေလံ ပါတဗ္ဗံ။ ယော ပိဝေယျ, ယထာဓမ္မော ကာရေတဗ္ဗော။ အနုဇာနာမိ, ဘိက္ခဝေ, ယသ္မိံ တေလပါကေ မဇ္ဇဿ န ဝဏ္ဏော န ဂန္ဓော န ရသော ပညာယတိ, ဧဝရူပံ မဇ္ဇပက္ခိတ္တံ တေလံ ပါတုန္တိ။
|
{
"style": "bodytext",
"db_page_id": 1148
}
|
db_1148_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဘိက္ခူနံ ဗဟုံ အတိပက္ခိတ္တမဇ္ဇံ တေလံ ပက္ကံ ဟောတိ။ အထ ခေါ ဘိက္ခူနံ ဧတဒဟောသိ – ‘‘ကထံ နု ခေါ အတိပက္ခိတ္တမဇ္ဇေ တေလေ ပဋိပဇ္ဇိတဗ္ဗ’’န္တိ? ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အဗ္ဘဉ္ဇနံ အဓိဋ္ဌာတုန္တိ။
|
{
"style": "bodytext",
"db_page_id": 1148
}
|
db_1148_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အာယသ္မတော ပိလိန္ဒဝစ္ဆဿ ဗဟုတရံ တေလံ ပက္ကံ ဟောတိ, တေလဘာဇနံ န ဝိဇ္ဇတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, တီဏိ တုမ္ဗာနိ – လောဟတုမ္ဗံ, ကဋ္ဌတုမ္ဗံ, ဖလတုမ္ဗန္တိ။
|
{
"style": "bodytext",
"db_page_id": 1148
}
|
db_1148_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အာယသ္မတော ပိလိန္ဒဝစ္ဆဿ အင်္ဂဝါတော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, သေဒကမ္မန္တိ။ နက္ခမနိယော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, သမ္ဘာရသေဒန္တိ။ နက္ခမနိယော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, မဟာသေဒန္တိ။ နက္ခမနိယော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဘင်္ဂေါဒကန္တိ။ နက္ခမနိယော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဥဒကကောဋ္ဌကန္တိ။
|
{
"style": "bodytext",
"db_page_id": 1148
}
|
db_1148_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အာယသ္မတော ပိလိန္ဒဝစ္ဆဿ ပဗ္ဗဝါတော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ,
|
{
"style": "bodytext",
"db_page_id": 1148
}
|
db_1149_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
လောဟိတံ မောစေတုန္တိ။ နက္ခမနိယော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, လောဟိတံ မောစေတွာ ဝိသာဏေန ဂါဟေတုန္တိ [ဂဟေတုန္တိ (သီ။ သျာ။)]။
|
{
"style": "noindentbodytext",
"db_page_id": 1149
}
|
db_1149_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အာယသ္မတော ပိလိန္ဒဝစ္ဆဿ ပါဒါ ဖလိတာ [ဖာလိတာ (က။)] ဟောန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ပါဒဗ္ဘဉ္ဇနန္တိ။ နက္ခမနိယော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ပဇ္ဇံ အဘိသင်္ခရိတုန္တိ။
|
{
"style": "bodytext",
"db_page_id": 1149
}
|
db_1149_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အညတရဿ ဘိက္ခုနော ဂဏ္ဍာဗာဓော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, သတ္ထကမ္မန္တိ။ ကသာဝေါဒကေန အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ကသာဝေါဒကန္တိ။ တိလကက္ကေန အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, တိလကက္ကန္တိ။ ကဗဠိကာယ အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ကဗဠိကန္တိ။ ဝဏဗန္ဓနစောဠေန အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဝဏဗန္ဓနစောဠန္တိ။ ဝဏော ကဏ္ဍုဝတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, သာသပကုဋ္ဋေန [သာသပကုဍ္ဍေန (သီ။ သျာ။)] ဖောသိတုန္တိ။ ဝဏော ကိလိဇ္ဇိတ္ထ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဓူမံ ကာတုန္တိ။ ဝဍ္ဎမံသံ ဝုဋ္ဌာတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, လောဏသက္ခရိကာယ ဆိန္ဒိတုန္တိ။ ဝဏော န ရုဟတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဝဏတေလန္တိ။ တေလံ ဂလတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဝိကာသိကံ သဗ္ဗံ ဝဏပဋိကမ္မန္တိ။
|
{
"style": "bodytext",
"db_page_id": 1149
}
|
db_1149_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၆၈
|
၂၆၈။ တေန ခေါ ပန သမယေန အညတရော ဘိက္ခု အဟိနာ ဒဋ္ဌော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, စတ္တာရိ မဟာဝိကဋာနိ ဒါတုံ – ဂူထံ, မုတ္တံ, ဆာရိကံ, မတ္တိကန္တိ။ အထ ခေါ ဘိက္ခူနံ ဧတဒဟောသိ – ‘‘အပ္ပဋိဂ္ဂဟိတာနိ နု ခေါ ဥဒါဟု ပဋိဂ္ဂဟေတဗ္ဗာနီ’’တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, သတိ ကပ္ပိယကာရကေ ပဋိဂ္ဂဟာပေတုံ, အသတိ ကပ္ပိယကာရကေ သာမံ ဂဟေတွာ ပရိဘုဉ္ဇိတုန္တိ။
|
{
"style": "bodytext",
"db_page_id": 1149
}
|
db_1150_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အညတရေန ဘိက္ခုနာ ဝိသံ ပီတံ ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ ဘိက္ခဝေ ဂူထံ ပါယေတုန္တိ။ အထ ခေါ ဘိက္ခူနံ ဧတဒဟောသိ – ‘‘အပ္ပဋိဂ္ဂဟိတံ နု ခေါ ဥဒါဟု ပဋိဂ္ဂဟေတဗ္ဗော’’တိ? ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ယံ ကရောန္တော ပဋိဂ္ဂဏှာတိ, သွေဝ ပဋိဂ္ဂဟော ကတော, န ပုန [ကတော ပန (?)] ပဋိဂ္ဂဟေတဗ္ဗောတိ။
|
{
"style": "bodytext",
"db_page_id": 1150
}
|
db_1150_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၆၉
|
၂၆၉။ တေန ခေါ ပန သမယေန အညတရဿ ဘိက္ခုနော ဃရဒိန္နကာဗာဓော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, သီတာလောဠိံ ပါယေတုန္တိ။
|
{
"style": "bodytext",
"db_page_id": 1150
}
|
db_1150_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အညတရော ဘိက္ခု ဒုဋ္ဌဂဟဏိကော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အာမိသခါရံ ပါယေတုန္တိ။
|
{
"style": "bodytext",
"db_page_id": 1150
}
|
db_1150_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အညတရဿ ဘိက္ခုနော ပဏ္ဍုရောဂါဗာဓော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, မုတ္တဟရီတကံ ပါယေတုန္တိ။
|
{
"style": "bodytext",
"db_page_id": 1150
}
|
db_1150_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အညတရဿ ဘိက္ခုနော ဆဝိဒေါသာဗာဓော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဂန္ဓာလေပံ ကာတုန္တိ။
|
{
"style": "bodytext",
"db_page_id": 1150
}
|
db_1150_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အညတရော ဘိက္ခု အဘိသန္နကာယော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဝိရေစနံ ပါတုန္တိ။ အစ္ဆကဉ္ဇိယာ အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အစ္ဆကဉ္ဇိန္တိ။ အကဋယူသေန အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အကဋယူသန္တိ။ ကဋာကဋေန အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ကဋာကဋန္တိ။ ပဋိစ္ဆာဒနီယေန အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ပဋိစ္ဆာဒနီယန္တိ။
|
{
"style": "bodytext",
"db_page_id": 1150
}
|
db_1150_006
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
မူလာဒိဘေသဇ္ဇကထာ နိဋ္ဌိတာ။
|
{
"style": "centered",
"db_page_id": 1150
}
|
db_1150_007
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၆၂။ ပိလိန္ဒဝစ္ဆဝတ္ထု
|
{
"style": "subhead",
"db_page_id": 1150
}
|
db_1150_008
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၇၀
|
၂၇၀။ [ဣဒံ ဝတ္ထု ပါရာ။ ၆၁၈ အာဒယော] တေန ခေါ ပန သမယေန အာယသ္မာ ပိလိန္ဒဝစ္ဆော ရာဇဂဟေ ပဗ္ဘာရံ သောဓာပေတိ လေဏံ ကတ္တုကာမော။ အထ ခေါ ရာဇာ မာဂဓော
|
{
"style": "bodytext",
"db_page_id": 1150
}
|
db_1151_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သေနိယော ဗိမ္ဗိသာရော ယေနာယသ္မာ ပိလိန္ဒဝစ္ဆော တေနုပသင်္ကမိ, ဥပသင်္ကမိတွာ အာယသ္မန္တံ ပိလိန္ဒဝစ္ဆံ အဘိဝါဒေတွာ ဧကမန္တံ နိသီဒိ။ ဧကမန္တံ နိသိန္နော ခေါ ရာဇာ မာဂဓော သေနိယော ဗိမ္ဗိသာရော အာယသ္မန္တံ ပိလိန္ဒဝစ္ဆံ ဧတဒဝေါစ – ‘‘ကိံ, ဘန္တေ, ထေရော ကာရာပေတီ’’တိ? ‘‘ပဗ္ဘာရံ, မဟာရာဇ, သောဓာပေမိ, လေဏံ ကတ္တုကာမော’’တိ။ ‘‘အတ္ထော, ဘန္တေ, အယျဿ အာရာမိကေနာ’’တိ? ‘‘န ခေါ, မဟာရာဇ, ဘဂဝတာ အာရာမိကော အနုညာတော’’တိ။ ‘‘တေန ဟိ, ဘန္တေ, ဘဂဝန္တံ ပဋိပုစ္ဆိတွာ မမ အာရောစေယျာထာ’’တိ။ ‘ဧဝံ, မဟာရာဇာ’တိ ခေါ အာယသ္မာ ပိလိန္ဒဝစ္ဆော ရညော မာဂဓဿ သေနိယဿ ဗိမ္ဗိသာရဿ ပစ္စဿောသိ။ အထ ခေါ အာယသ္မာ ပိလိန္ဒဝစ္ဆော ရာဇာနံ မာဂဓံ သေနိယံ ဗိမ္ဗိသာရံ ဓမ္မိယာ ကထာယ သန္ဒဿေသိ, သမာဒပေသိ, သမုတ္တေဇေသိ, သမ္ပဟံသေသိ။ အထ ခေါ ရာဇာ မာဂဓော သေနိယော ဗိမ္ဗိသာရော အာယသ္မတာ ပိလိန္ဒဝစ္ဆေန ဓမ္မိယာ ကထာယ သန္ဒဿိတော သမာဒပိတော သမုတ္တေဇိတော သမ္ပဟံသိတော ဥဋ္ဌာယာသနာ အာယသ္မန္တံ ပိလိန္ဒဝစ္ဆံ အဘိဝါဒေတွာ ပဒက္ခိဏံ ကတွာ ပက္ကာမိ။
|
{
"style": "noindentbodytext",
"db_page_id": 1151
}
|
db_1151_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အထ ခေါ အာယသ္မာ ပိလိန္ဒဝစ္ဆော ဘဂဝတော သန္တိကေ ဒူတံ ပါဟေသိ – ‘‘ရာဇာ, ဘန္တေ, မာဂဓော သေနိယော ဗိမ္ဗိသာရော အာရာမိကံ ဒါတုကာမော။ ကထံ နု ခေါ, ဘန္တေ, မယာ ပဋိပဇ္ဇိတဗ္ဗ’’န္တိ? အထ ခေါ ဘဂဝါ ဧတသ္မိံ နိဒါနေ ဧတသ္မိံ ပကရဏေ ဓမ္မိံ ကထံ ကတွာ ဘိက္ခူ အာမန္တေသိ – ‘‘အနုဇာနာမိ, ဘိက္ခဝေ, အာရာမိက’’န္တိ။ ဒုတိယမ္ပိ ခေါ ရာဇာ မာဂဓော သေနိယော ဗိမ္ဗိသာရော ယေနာယသ္မာ ပိလိန္ဒဝစ္ဆော တေနုပသင်္ကမိ၊ ဥပသင်္ကမိတွာ အာယသ္မန္တံ ပိလိန္ဒဝစ္ဆံ အဘိဝါဒေတွာ ဧကမန္တံ နိသီဒိ။ ဧကမန္တံ နိသိန္နော ခေါ ရာဇာ မာဂဓော သေနိယော ဗိမ္ဗိသာရော အာယသ္မန္တံ ပိလိန္ဒဝစ္ဆံ ဧတဒဝေါစ – ‘‘အနုညာတော, ဘန္တေ, ဘဂဝတာ အာရာမိကော’’တိ? ‘‘ဧဝံ, မဟာရာဇာ’’တိ။ ‘‘တေန ဟိ, ဘန္တေ, အယျဿ အာရာမိကံ ဒမ္မီ’’တိ။ အထ ခေါ ရာဇာ မာဂဓော သေနိယော ဗိမ္ဗိသာရော အာယသ္မတော ပိလိန္ဒဝစ္ဆဿ အာရာမိကံ ပဋိဿုတွာ, ဝိဿရိတွာ, စိရေန သတိံ ပဋိလဘိတွာ, အညတရံ သဗ္ဗတ္ထကံ မဟာမတ္တံ အာမန္တေသိ – ‘‘ယော မယာ, ဘဏေ, အယျဿ အာရာမိကော ပဋိဿုတော, ဒိန္နော သော အာရာမိကော’’တိ? ‘‘န ခေါ, ဒေဝ, အယျဿ အာရာမိကော ဒိန္နော’’တိ။ ‘‘ကီဝ စိရံ နု ခေါ, ဘဏေ, ဣတော [ဣတော ရတ္တိ (သျာ။)] ဟိ တံ ဟောတီ’’တိ? အထ ခေါ
|
{
"style": "bodytext",
"db_page_id": 1151
}
|
db_1152_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သော မဟာမတ္တော ရတ္တိယော ဂဏေတွာ [ဝိဂဏေတွာ (သီ။)] ရာဇာနံ မာဂဓံ သေနိယံ ဗိမ္ဗိသာရံ ဧတဒဝေါစ – ‘‘ပဉ္စ, ဒေဝ, ရတ္တိသတာနီ’’တိ။ တေန ဟိ, ဘဏေ, အယျဿ ပဉ္စ အာရာမိကသတာနိ ဒေဟီတိ။ ‘‘ဧဝံ, ဒေဝါ’’တိ ခေါ သော မဟာမတ္တော ရညော မာဂဓဿ သေနိယဿ ဗိမ္ဗိသာရဿ ပဋိဿုတွာ အာယသ္မတော ပိလိန္ဒဝစ္ဆဿ ပဉ္စ အာရာမိကသတာနိ ပါဒါသိ, ပါဋိယေက္ကော ဂါမော နိဝိသိ။ ‘အာရာမိကဂါမကောတိ’ပိ နံ အာဟံသု, ‘ပိလိန္ဒဂါမကော’တိပိ နံ အာဟံသု။
|
{
"style": "noindentbodytext",
"db_page_id": 1152
}
|
db_1152_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၇၁
|
၂၇၁။ တေန ခေါ ပန သမယေန အာယသ္မာ ပိလိန္ဒဝစ္ဆော တသ္မိံ ဂါမကေ ကုလူပကော ဟောတိ။ အထ ခေါ အာယသ္မာ ပိလိန္ဒဝစ္ဆော ပုဗ္ဗဏှသမယံ နိဝါသေတွာ ပတ္တစီဝရမာဒါယ ပိလိန္ဒဂါမံ ပိဏ္ဍာယ ပါဝိသိ။ တေန ခေါ ပန သမယေန တသ္မိံ ဂါမကေ ဥဿဝေါ ဟောတိ။ ဒါရကာ အလင်္ကတာ မာလာကိတာ ကီဠန္တိ။ အထ ခေါ အာယသ္မာ ပိလိန္ဒဝစ္ဆော ပိလိန္ဒဂါမကေ သပဒါနံ ပိဏ္ဍာယ စရမာနော ယေန အညတရဿ အာရာမိကဿ နိဝေသနံ တေနုပသင်္ကမိ, ဥပသင်္ကမိတွာ ပညတ္တေ အာသနေ နိသီဒိ။ တေန ခေါ ပန သမယေန တဿာ အာရာမိကိနိယာ ဓီတာ အညေ ဒါရကေ အလင်္ကတေ မာလာကိတေ ပဿိတွာ ရောဒတိ – ‘မာလံ မေ ဒေထ, အလင်္ကာရံ မေ ဒေထာ’တိ။ အထ ခေါ အာယသ္မာ ပိလိန္ဒဝစ္ဆော တံ အာရာမိကိနိံ ဧတဒဝေါစ – ‘‘ကိဿာယံ ဒါရိကာ ရောဒတီ’’တိ? ‘‘အယံ, ဘန္တေ, ဒါရိကာ အညေ ဒါရကေ အလင်္ကတေ မာလာကိတေ ပဿိတွာ ရောဒတိ – ‘မာလံ မေ ဒေထ, အလင်္ကာရံ မေ ဒေထာ’တိ။ ကုတော အမှာကံ ဒုဂ္ဂတာနံ မာလာ, ကုတော အလင်္ကာရော’’တိ? အထ ခေါ အာယသ္မာ ပိလိန္ဒဝစ္ဆော အညတရံ တိဏဏ္ဍုပကံ ဂဟေတွာ တံ အာရာမိကိနိံ ဧတဒဝေါစ – ‘‘ဟန္ဒိမံ တိဏဏ္ဍုပကံ တဿာ ဒါရိကာယ သီသေ ပဋိမုဉ္စာ’’တိ။ အထ ခေါ သာ အာရာမိကိနီ တံ တိဏဏ္ဍုပကံ ဂဟေတွာ တဿာ ဒါရိကာယ သီသေ ပဋိမုဉ္စိ။ သာ အဟောသိ သုဝဏ္ဏမာလာ အဘိရူပါ, ဒဿနီယာ, ပါသာဒိကာ၊ နတ္ထိ တာဒိသာ ရညောပိ အန္တေပုရေ သုဝဏ္ဏမာလာ။ မနုဿာ ရညော မာဂဓဿ သေနိယဿ ဗိမ္ဗိသာရဿ အာရောစေသုံ – ‘‘အမုကဿ, ဒေဝ, အာရာမိကဿ ဃရေ သုဝဏ္ဏမာလာ အဘိရူပါ, ဒဿနီယာ, ပါသာဒိကာ၊ နတ္ထိ တာဒိသာ ဒေဝဿပိ အန္တေပုရေ သုဝဏ္ဏမာလာ၊ ကုတော တဿ ဒုဂ္ဂတဿ? နိဿံသယံ စောရိကာယ အာဘတာ’’တိ။
|
{
"style": "bodytext",
"db_page_id": 1152
}
|
db_1153_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အထ ခေါ ရာဇာ မာဂဓော သေနိယော ဗိမ္ဗိသာရော တံ အာရာမိကကုလံ ဗန္ဓာပေသိ။ ဒုတိယမ္ပိ ခေါ အာယသ္မာ ပိလိန္ဒဝစ္ဆော ပုဗ္ဗဏှသမယံ နိဝါသေတွာ ပတ္တစီဝရမာဒါယ ပိလိန္ဒဂါမံ ပိဏ္ဍာယ ပါဝိသိ။ ပိလိန္ဒဂါမကေ သပဒါနံ ပိဏ္ဍာယ စရမာနော ယေန တဿ အာရာမိကဿ နိဝေသနံ တေနုပသင်္ကမိ, ဥပသင်္ကမိတွာ ပဋိဝိဿကေ ပုစ္ဆိ – ‘‘ကဟံ ဣမံ အာရာမိကကုလံ ဂတ’’န္တိ? ‘‘ဧတိဿာ, ဘန္တေ, သုဝဏ္ဏမာလာယ ကာရဏာ ရညာ ဗန္ဓာပိတ’’န္တိ။ အထ ခေါ အာယသ္မာ ပိလိန္ဒဝစ္ဆော ယေန ရညော မာဂဓဿ သေနိယဿ ဗိမ္ဗိသာရဿ နိဝေသနံ တေနုပသင်္ကမိ, ဥပသင်္ကမိတွာ ပညတ္တေ အာသနေ နိသီဒိ။ အထ ခေါ ရာဇာ မာဂဓော သေနိယော ဗိမ္ဗိသာရော ယေနာယသ္မာ ပိလိန္ဒဝစ္ဆော တေနုပသင်္ကမိ, ဥပသင်္ကမိတွာ အာယသ္မန္တံ ပိလိန္ဒဝစ္ဆံ အဘိဝါဒေတွာ ဧကမန္တံ နိသီဒိ။ ဧကမန္တံ နိသိန္နံ ခေါ ရာဇာနံ မာဂဓံ သေနိယံ ဗိမ္ဗိသာရံ အာယသ္မာ ပိလိန္ဒဝစ္ဆော ဧတဒဝေါစ – ‘‘ကိဿ, မဟာရာဇ, အာရာမိကကုလံ ဗန္ဓာပိတ’’န္တိ? ‘‘တဿ, ဘန္တေ, အာရာမိကဿ ဃရေ သုဝဏ္ဏမာလာ အဘိရူပါ, ဒဿနီယာ, ပါသာဒိကာ၊ နတ္ထိ တာဒိသာ အမှာကမ္ပိ အန္တေပုရေ သုဝဏ္ဏမာလာ၊ ကုတော တဿ ဒုဂ္ဂတဿ? နိဿံသယံ စောရိကာယ အာဘတာ’’တိ။ အထ ခေါ အာယသ္မာ ပိလိန္ဒဝစ္ဆော ရညော မာဂဓဿ သေနိယဿ ဗိမ္ဗိသာရဿ ပါသာဒံ သုဝဏ္ဏန္တိ အဓိမုစ္စိ၊ သော အဟောသိ သဗ္ဗသောဝဏ္ဏမယော။ ‘‘ဣဒံ ပန တေ, မဟာရာဇ, တာဝ ဗဟုံ သုဝဏ္ဏံ ကုတော’’တိ? ‘အညာတံ, ဘန္တေ, အယျဿေဝေသော ဣဒ္ဓါနုဘာဝေါ’တိ တံ အာရာမိကကုလံ မုဉ္စာပေသိ။
|
{
"style": "bodytext",
"db_page_id": 1153
}
|
db_1153_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
မနုဿာ ‘‘အယျေန ကိရ ပိလိန္ဒဝစ္ဆေန သရာဇိကာယ ပရိသာယ ဥတ္တရိမနုဿဓမ္မံ ဣဒ္ဓိပါဋိဟာရိယံ ဒဿိတ’’န္တိ အတ္တမနာ အဘိပ္ပသန္နာ အာယသ္မတော ပိလိန္ဒဝစ္ဆဿ ပဉ္စ ဘေသဇ္ဇာနိ အဘိဟရိံသု, သေယျထိဒံ – သပ္ပိံ, နဝနီတံ, တေလံ, မဓုံ [သပ္ပိ နဝနီတံ တေလံ မဓု (က။)], ဖာဏိတံ။ ပကတိယာပိ စ အာယသ္မာ ပိလိန္ဒဝစ္ဆော လာဘီ ဟောတိ ပဉ္စန္နံ ဘေသဇ္ဇာနံ၊ လဒ္ဓံ လဒ္ဓံ ပရိသာယ ဝိဿဇ္ဇေတိ။ ပရိသာ စဿ ဟောတိ ဗာဟုလ္လိကာ၊ လဒ္ဓံ လဒ္ဓံ ကောလမ္ဗေပိ [ကောဠုမ္ဗေပိ (က။)], ဃဋေပိ, ပူရေတွာ ပဋိသာမေတိ၊ ပရိဿာဝနာနိပိ, ထဝိကာယောပိ, ပူရေတွာ ဝါတပါနေသု လဂ္ဂေတိ။ တာနိ ဩလီနဝိလီနာနိ တိဋ္ဌန္တိ။ ဥန္ဒူရေဟိပိ ဝိဟာရာ ဩကိဏ္ဏဝိကိဏ္ဏာ ဟောန္တိ။ မနုဿာ ဝိဟာရစာရိကံ အာဟိဏ္ဍန္တာ ပဿိတွာ ဥဇ္ဈာယန္တိ ခိယျန္တိ ဝိပါစေန္တိ ‘‘အန္တောကောဋ္ဌာဂါရိကာ ဣမေ သမဏာ
|
{
"style": "bodytext",
"db_page_id": 1153
}
|
db_1154_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သကျပုတ္တိယာ, သေယျထာပိ ရာဇာ မာဂဓော သေနိယော ဗိမ္ဗိသာရော’’တိ။ အဿောသုံ ခေါ ဘိက္ခူ တေသံ မနုဿာနံ ဥဇ္ဈာယန္တာနံ ခိယျန္တာနံ ဝိပါစေန္တာနံ။ ယေ တေ ဘိက္ခူ အပ္ပိစ္ဆာ, တေ ဥဇ္ဈာယန္တိ ခိယျန္တိ ဝိပါစေန္တိ – ‘‘ကထဉှိ နာမ ဘိက္ခူ ဧဝရူပါယ ဗာဟုလ္လာယ စေတေဿန္တီ’’တိ။ အထ ခေါ တေ ဘိက္ခူ တေ အနေကပရိယာယေန ဝိဂရဟိတွာ ဘဂဝတော ဧတမတ္ထံ အာရောစေသုံ…ပေ… ‘‘သစ္စံ ကိရ, ဘိက္ခဝေ, ဘိက္ခူ ဧဝရူပါယ ဗာဟုလ္လာယ စေတေန္တီ’’တိ? ‘‘သစ္စံ ဘဂဝါတိ…ပေ… ဝိဂရဟိတွာ ဓမ္မိံ ကထံ ကတွာ ဘိက္ခူ အာမန္တေသိ – ‘‘ယာနိ ခေါ ပန တာနိ ဂိလာနာနံ ဘိက္ခူနံ ပဋိသာယနီယာနိ ဘေသဇ္ဇာနိ, သေယျထိဒံ – သပ္ပိ, နဝနီတံ, တေလံ, မဓု, ဖာဏိတံ, တာနိ ပဋိဂ္ဂဟေတွာ သတ္တာဟပရမံ သန္နိဓိကာရကံ ပရိဘုဉ္ဇိတဗ္ဗာနိ။ တံ အတိက္ကာမယတော ယထာဓမ္မော ကာရေတဗ္ဗော’’တိ။
|
{
"style": "noindentbodytext",
"db_page_id": 1154
}
|
db_1154_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပိလိန္ဒဝစ္ဆဝတ္ထု နိဋ္ဌိတံ။
|
{
"style": "centered",
"db_page_id": 1154
}
|
db_1154_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဘေသဇ္ဇာနုညာတဘာဏဝါရော နိဋ္ဌိတော ပဌမော။
|
{
"style": "centered",
"db_page_id": 1154
}
|
db_1154_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၆၃။ ဂုဠာဒိအနုဇာနနာ
|
{
"style": "subhead",
"db_page_id": 1154
}
|
db_1154_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၇၂
|
၂၇၂။ အထ ခေါ ဘဂဝါ သာဝတ္ထိယံ ယထာဘိရန္တံ ဝိဟရိတွာ ယေန ရာဇဂဟံ တေန စာရိကံ ပက္ကာမိ။ အဒ္ဒသာ ခေါ အာယသ္မာ ကင်္ခါရေဝတော အန္တရာမဂ္ဂေ ဂုဠကရဏံ, ဩက္ကမိတွာ ဂုဠေ ပိဋ္ဌမ္ပိ ဆာရိကမ္ပိ ပက္ခိပန္တေ, ဒိသွာန ‘‘အကပ္ပိယော ဂုဠော သာမိသော, န ကပ္ပတိ ဂုဠော ဝိကာလေ ပရိဘုဉ္ဇိတု’’န္တိ ကုက္ကုစ္စာယန္တော သပရိသော ဂုဠံ န ပရိဘုဉ္ဇတိ။ ယေပိဿ သောတဗ္ဗံ မညန္တိ, တေပိ ဂုဠံ န ပရိဘုဉ္ဇန္တိ။ ဘဂဝတော ဧတမတ္ထံ အာရောစေသုံ။ ကိမတ္ထာယ [ကိမတ္ထိယာ (က။)], ဘိက္ခဝေ, ဂုဠေ ပိဋ္ဌမ္ပိ ဆာရိကမ္ပိ ပက္ခိပန္တီတိ? ထဒ္ဓတ္ထာယ [ဗန္ဓနတ္ထာယ (သီ။ သျာ။)] ဘဂဝါတိ။ သစေ, ဘိက္ခဝေ, ထဒ္ဓတ္ထာယ ဂုဠေ ပိဋ္ဌမ္ပိ ဆာရိကမ္ပိ ပက္ခိပန္တိ, သော စ ဂုဠောတွေဝ သင်္ခံ ဂစ္ဆတိ။ အနုဇာနာမိ, ဘိက္ခဝေ, ယထာသုခံ ဂုဠံ ပရိဘုဉ္ဇိတုန္တိ။
|
{
"style": "bodytext",
"db_page_id": 1154
}
|
db_1154_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အဒ္ဒသာ ခေါ အာယသ္မာ ကင်္ခါရေဝတော အန္တရာမဂ္ဂေ ဝစ္စေ မုဂ္ဂံ ဇာတံ, ပဿိတွာ ‘‘အကပ္ပိယာ မုဂ္ဂါ၊ ပက္ကာပိ မုဂ္ဂါ ဇာယန္တီတိ’’ ကုက္ကုစ္စာယန္တော သပရိသော မုဂ္ဂံ န ပရိဘုဉ္ဇတိ။ ယေပိဿ သောတဗ္ဗံ မညန္တိ, တေပိ မုဂ္ဂံ န ပရိဘုဉ္ဇန္တိ။ ဘဂဝတော ဧတမတ္ထံ အာရောစေသုံ။ သစေ [သစေပိ (?)], ဘိက္ခဝေ, ပက္ကာပိ မုဂ္ဂါ ဇာယန္တိ, အနုဇာနာမိ, ဘိက္ခဝေ, ယထာသုခံ မုဂ္ဂံ ပရိဘုဉ္ဇိတုန္တိ။
|
{
"style": "bodytext",
"db_page_id": 1154
}
|
db_1155_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၇၃
|
၂၇၃။ တေန ခေါ ပန သမယေန အညတရဿ ဘိက္ခုနော ဥဒရဝါတာဗာဓော ဟောတိ။ သော လောဏသောဝီရကံ အပါယိ။ တဿ သော ဥဒရဝါတာဗာဓော ပဋိပ္ပဿမ္ဘိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဂိလာနဿ လောဏသောဝီရကံ၊ အဂိလာနဿ ဥဒကသမ္ဘိန္နံ ပါနပရိဘောဂေန ပရိဘုဉ္ဇိတုန္တိ။
|
{
"style": "bodytext",
"db_page_id": 1155
}
|
db_1155_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဂုဠာဒိအနုဇာနနာ နိဋ္ဌိတာ။
|
{
"style": "centered",
"db_page_id": 1155
}
|
db_1155_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၆၄။ အန္တောဝုဋ္ဌာဒိပဋိက္ခေပကထာ
|
{
"style": "subhead",
"db_page_id": 1155
}
|
db_1155_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၇၄
|
၂၇၄။ အထ ခေါ ဘဂဝါ အနုပုဗ္ဗေန စာရိကံ စရမာနော ယေန ရာဇဂဟံ တဒဝသရိ။ တတြ သုဒံ ဘဂဝါ ရာဇဂဟေ ဝိဟရတိ ဝေဠုဝနေ ကလန္ဒကနိဝါပေ။ တေန ခေါ ပန သမယေန ဘဂဝတော ဥဒရဝါတာဗာဓော ဟောတိ။ အထ ခေါ အာယသ္မာ အာနန္ဒော – ‘ပုဗ္ဗေပိ ဘဂဝတော ဥဒရဝါတာဗာဓော တေကဋုလယာဂုယာ ဖာသု ဟောတီ’တိ – သာမံ တိလမ္ပိ, တဏ္ဍုလမ္ပိ, မုဂ္ဂမ္ပိ ဝိညာပေတွာ, အန္တော ဝါသေတွာ, အန္တော သာမံ ပစိတွာ ဘဂဝတော ဥပနာမေသိ – ‘‘ပိဝတု ဘဂဝါ တေကဋုလယာဂု’’န္တိ။ ဇာနန္တာပိ တထာဂတာ ပုစ္ဆန္တိ, ဇာနန္တာပိ န ပုစ္ဆန္တိ၊ ကာလံ ဝိဒိတွာ ပုစ္ဆန္တိ, ကာလံ ဝိဒိတွာ န ပုစ္ဆန္တိ၊ အတ္ထသံဟိတံ တထာဂတာ ပုစ္ဆန္တိ, နော အနတ္ထသံဟိတံ။ အနတ္ထသံဟိတေ သေတုဃာတော တထာဂတာနံ။ ဒွီဟိ အာကာရေဟိ ဗုဒ္ဓါ ဘဂဝန္တော ဘိက္ခူ ပဋိပုစ္ဆန္တိ – ဓမ္မံ ဝါ ဒေသေဿာမ, သာဝကာနံ ဝါ သိက္ခာပဒံ ပညပေဿာမာတိ။ အထ ခေါ ဘဂဝါ အာယသ္မန္တံ အာနန္ဒံ အာမန္တေသိ – ‘‘ကုတာယံ, အာနန္ဒ, ယာဂူ’’တိ? အထ ခေါ အာယသ္မာ အာနန္ဒော ဘဂဝတော ဧတမတ္ထံ အာရောစေသိ။ ဝိဂရဟိ ဗုဒ္ဓေါ ဘဂဝါ – ‘အနနုစ္ဆဝိကံ, အာနန္ဒ, အနနုလောမိကံ, အပ္ပတိရူပံ, အဿာမဏကံ, အကပ္ပိယံ, အကရဏီယံ။ ကထဉှိ နာမ တွံ, အာနန္ဒ, ဧဝရူပါယ ဗာဟုလ္လာယ စေတေဿသိ။ ယဒပိ, အာနန္ဒ, အန္တော ဝုဋ္ဌံ [ဝုတ္ထံ (သီ။ သျာ။ က။)] တဒပိ အကပ္ပိယံ၊ ယဒပိ အန္တော ပက္ကံ တဒပိ အကပ္ပိယံ၊ ယဒပိ သာမံ ပက္ကံ, တဒပိ အကပ္ပိယံ။ နေတံ, အာနန္ဒ, အပ္ပသန္နာနံ ဝါ ပသာဒါယ…ပေ… ဝိဂရဟိတွာ ဓမ္မိံ ကထံ ကတွာ ဘိက္ခူ အာမန္တေသိ – ‘‘န, ဘိက္ခဝေ, အန္တော ဝုဋ္ဌံ, အန္တော ပက္ကံ, သာမံ ပက္ကံ ပရိဘုဉ္ဇိတဗ္ဗံ။ ယော ပရိဘုဉ္ဇေယ, အာပတ္တိ ဒုက္ကဋဿ။ အန္တော စေ, ဘိက္ခဝေ, ဝုဋ္ဌံ, အန္တော ပက္ကံ, သာမံ ပက္ကံ တဉ္စေ ပရိဘုဉ္ဇေယျ, အာပတ္တိ တိဏ္ဏံ ဒုက္ကဋာနံ။ အန္တော စေ, ဘိက္ခဝေ, ဝုဋ္ဌံ, အန္တော ပက္ကံ, အညေဟိ ပက္ကံ, တဉ္စေ ပရိဘုဉ္ဇေယျ, အာပတ္တိ ဒွိန္နံ ဒုက္ကဋာနံ။
|
{
"style": "bodytext",
"db_page_id": 1155
}
|
db_1156_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အန္တော စေ, ဘိက္ခဝေ, ဝုဋ္ဌံ, ဗဟိ ပက္ကံ, သာမံ ပက္ကံ, တဉ္စေ ပရိဘုဉ္ဇေယျ, အာပတ္တိ ဒွိန္နံ ဒုက္ကဋာနံ။ ဗဟိ စေ, ဘိက္ခဝေ, ဝုဋ္ဌံ, အန္တော ပက္ကံ, သာမံ ပက္ကံ, တဉ္စေ ပရိဘုဉ္ဇေယျ, အာပတ္တိ ဒွိန္နံ ဒုက္ကဋာနံ။ အန္တော စေ, ဘိက္ခဝေ, ဝုဋ္ဌံ, ဗဟိ ပက္ကံ, အညေဟိ ပက္ကံ, တဉ္စေ ပရိဘုဉ္ဇေယျ, အာပတ္တိ ဒုက္ကဋဿ။ ဗဟိ စေ, ဘိက္ခဝေ, ဝုဋ္ဌံ, အန္တော ပက္ကံ, အညေဟိ ပက္ကံ, တဉ္စေ ပရိဘုဉ္ဇေယျ, အာပတ္တိ ဒုက္ကဋဿ။ ဗဟိ စေ, ဘိက္ခဝေ, ဝုဋ္ဌံ, ဗဟိ ပက္ကံ, သာမံ ပက္ကံ, တဉ္စေ ပရိဘုဉ္ဇေယျ, အာပတ္တိ ဒုက္ကဋဿ။ ဗဟိ စေ, ဘိက္ခဝေ, ဝုဋ္ဌံ, ဗဟိ ပက္ကံ, အညေဟိ ပက္ကံ, တဉ္စေ ပရိဘုဉ္ဇေယျ, အနာပတ္တီ’’’တိ။
|
{
"style": "noindentbodytext",
"db_page_id": 1156
}
|
db_1156_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဘိက္ခူ ‘‘ဘဂဝတာ သာမံပါကော ပဋိက္ခိတ္တော’’တိ ပုန ပါကေ ကုက္ကုစ္စာယန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ပုန ပါကံ ပစိတုန္တိ။
|
{
"style": "bodytext",
"db_page_id": 1156
}
|
db_1156_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ရာဇဂဟံ ဒုဗ္ဘိက္ခံ ဟောတိ။ မနုဿာ လောဏမ္ပိ, တေလမ္ပိ, တဏ္ဍုလမ္ပိ, ခါဒနီယမ္ပိ အာရာမံ အာဟရန္တိ။ တာနိ ဘိက္ခူ ဗဟိ ဝါသေန္တိ၊ ဥက္ကပိဏ္ဍကာပိ ခါဒန္တိ, စောရာပိ ဟရန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အန္တော ဝါသေတုန္တိ။ အန္တော ဝါသေတွာ ဗဟိ ပါစေန္တိ။ ဒမကာ ပရိဝါရေန္တိ။ ဘိက္ခူ အဝိဿဋ္ဌာ ပရိဘုဉ္ဇန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အန္တော ပစိတုန္တိ။ ဒုဗ္ဘိက္ခေ ကပ္ပိယကာရကာ ဗဟုတရံ ဟရန္တိ, အပ္ပတရံ ဘိက္ခူနံ ဒေန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, သာမံ ပစိတုံ။ အနုဇာနာမိ, ဘိက္ခဝေ, အန္တော ဝုဋ္ဌံ, အန္တော ပက္ကံ, သာမံ ပက္ကန္တိ။
|
{
"style": "bodytext",
"db_page_id": 1156
}
|
db_1156_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အန္တောဝုဋ္ဌာဒိပဋိက္ခေပကထာ နိဋ္ဌိတာ။
|
{
"style": "centered",
"db_page_id": 1156
}
|
db_1156_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၆၅။ ဥဂ္ဂဟိတပဋိဂ္ဂဟဏာ
|
{
"style": "subhead",
"db_page_id": 1156
}
|
db_1156_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၇၅
|
၂၇၅။ တေန ခေါ ပန သမယေန သမ္ဗဟုလာ ဘိက္ခူ ကာသီသု ဝဿံဝုဋ္ဌာ ရာဇဂဟံ ဂစ္ဆန္တာ ဘဂဝန္တံ ဒဿနာယ အန္တရာမဂ္ဂေ န လဘိံသု လူခဿ ဝါ ပဏီတဿ ဝါ ဘောဇနဿ ယာဝဒတ္ထံ ပါရိပူရိံ၊ ဗဟုဉ္စ ဖလခါဒနီယံ အဟောသိ၊ ကပ္ပိယကာရကော စ န အဟောသိ။ အထ ခေါ တေ ဘိက္ခူ ကိလန္တရူပါ ယေန ရာဇဂဟံ ဝေဠုဝနံ ကလန္ဒကနိဝါပေါ, ယေန ဘဂဝါ တေနုပသင်္ကမိံသု, ဥပသင်္ကမိတွာ ဘဂဝန္တံ အဘိဝါဒေတွာ ဧကမန္တံ နိသီဒိံသု။ အာစိဏ္ဏံ ခေါ ပနေတံ ဗုဒ္ဓါနံ ဘဂဝန္တာနံ အာဂန္တုကေဟိ ဘိက္ခူဟိ သဒ္ဓိံ ပဋိသမ္မောဒိတုံ။ အထ ခေါ ဘဂဝါ တေ ဘိက္ခူ ဧတဒဝေါစ
|
{
"style": "bodytext",
"db_page_id": 1156
}
|
db_1157_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
‘‘ကစ္စိ, ဘိက္ခဝေ, ခမနီယံ, ကစ္စိ ယာပနီယံ, ကစ္စိတ္ထ အပ္ပကိလမထေန အဒ္ဓါနံ အာဂတာ၊ ကုတော စ တုမှေ, ဘိက္ခဝေ, အာဂစ္ဆထာ’’တိ? ‘‘ခမနီယံ ဘဂဝါ, ယာပနီယံ ဘဂဝါ။ ဣဓ မယံ, ဘန္တေ, ကာသီသု ဝဿံဝုဋ္ဌာ ရာဇဂဟံ အာဂစ္ဆန္တာ ဘဂဝန္တံ ဒဿနာယ အန္တရာမဂ္ဂေ န လဘိမှာ လူခဿ ဝါ ပဏီတဿ ဝါ ဘောဇနဿ ယာဝဒတ္ထံ ပါရိပူရိံ၊ ဗဟုဉ္စ ဖလခါဒနီယံ အဟောသိ၊ ကပ္ပိယကာရကော စ န အဟောသိ၊ တေန မယံ ကိလန္တရူပါ အဒ္ဓါနံ အာဂတာ’’တိ။ အထ ခေါ ဘဂဝါ ဧတသ္မိံ နိဒါနေ ဧတသ္မိံ ပကရဏေ ဓမ္မိံ ကထံ ကတွာ ဘိက္ခူ အာမန္တေသိ – ‘‘အနုဇာနာမိ, ဘိက္ခဝေ, ယတ္ထ ဖလခါဒနီယံ ပဿတိ, ကပ္ပိယကာရကော စ န ဟောတိ, သာမံ ဂဟေတွာ, ဟရိတွာ, ကပ္ပိယကာရကေ ပဿိတွာ, ဘူမိယံ နိက္ခိပိတွာ, ပဋိဂ္ဂဟာပေတွာ ပရိဘုဉ္ဇိတုံ။ အနုဇာနာမိ, ဘိက္ခဝေ, ဥဂ္ဂဟိတံ ပဋိဂ္ဂဟိတု’’န္တိ။
|
{
"style": "noindentbodytext",
"db_page_id": 1157
}
|
db_1157_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၇၆
|
၂၇၆။ တေန ခေါ ပန သမယေန အညတရဿ ဗြာဟ္မဏဿ နဝါ စ တိလာ နဝဉ္စ မဓု ဥပ္ပန္နာ ဟောန္တိ။ အထ ခေါ တဿ ဗြာဟ္မဏဿ ဧတဒဟောသိ – ‘‘ယံနူနာဟံ နဝေ စ တိလေ နဝဉ္စ မဓုံ ဗုဒ္ဓပ္ပမုခဿ ဘိက္ခုသံဃဿ ဒဒေယျ’’န္တိ။ အထ ခေါ သော ဗြာဟ္မဏော ယေန ဘဂဝါ တေနုပသင်္ကမိ, ဥပသင်္ကမိတွာ ဘဂဝတာ သဒ္ဓိံ ပဋိသမ္မောဒိ, သမ္မောဒနီယံ ကထံ သာရဏီယံ ဝီတိသာရေတွာ ဧကမန္တံ အဋ္ဌာသိ။ ဧကမန္တံ ဌိတော ခေါ သော ဗြာဟ္မဏော ဘဂဝန္တံ ဧတဒဝေါစ – ‘‘အဓိဝါသေတု မေ ဘဝံ ဂေါတမော သွာတနာယ ဘတ္တံ, သဒ္ဓိံ ဘိက္ခုသံဃေနာ’’တိ။ အဓိဝါသေသိ ဘဂဝါ တုဏှီဘာဝေန။ အထ ခေါ သော ဗြာဟ္မဏော ဘဂဝတော အဓိဝါသနံ ဝိဒိတွာ ပက္ကာမိ။ အထ ခေါ သော ဗြာဟ္မဏော တဿာ ရတ္တိယာ အစ္စယေန ပဏီတံ ခါဒနီယံ ဘောဇနီယံ ပဋိယာဒါပေတွာ ဘဂဝတော ကာလံ အာရောစာပေသိ – ‘‘ကာလော, ဘော ဂေါတမ, နိဋ္ဌိတံ ဘတ္တ’’န္တိ။ အထ ခေါ ဘဂဝါ ပုဗ္ဗဏှသမယံ နိဝါသေတွာ ပတ္တစီဝရမာဒါယ ယေန တဿ ဗြာဟ္မဏဿ နိဝေသနံ တေနုပသင်္ကမိ, ဥပသင်္ကမိတွာ ပညတ္တေ အာသနေ နိသီဒိ, သဒ္ဓိံ ဘိက္ခုသံဃေန။ အထ ခေါ သော ဗြာဟ္မဏော ဗုဒ္ဓပ္ပမုခံ ဘိက္ခုသံဃံ ပဏီတေန ခါဒနီယေန ဘောဇနီယေန သဟတ္ထာ သန္တပ္ပေတွာ သမ္ပဝါရေတွာ ဘဂဝန္တံ ဘုတ္တာဝိံ ဩနီတပတ္တပါဏိံ ဧကမန္တံ နိသီဒိ။ ဧကမန္တံ နိသိန္နံ ခေါ တံ ဗြာဟ္မဏံ ဘဂဝါ ဓမ္မိယာ ကထာယ သန္ဒဿေတွာ, သမာဒပေတွာ, သမုတ္တေဇေတွာ, သမ္ပဟံသေတွာ ဥဋ္ဌာယာသနာ ပက္ကာမိ။
|
{
"style": "bodytext",
"db_page_id": 1157
}
|
db_1158_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အထ ခေါ တဿ ဗြာဟ္မဏဿ အစိရပက္ကန္တဿ ဘဂဝတော ဧတဒဟောသိ – ‘‘ယေသံ ခေါ မယာ အတ္ထာယ ဗုဒ္ဓပ္ပမုခေါ ဘိက္ခုသံဃော နိမန္တိတော, ‘နဝေ စ တိလေ နဝဉ္စ မဓုံ ဒဿာမီ’တိ, တေ မယာ ပမုဋ္ဌာ ဒါတုံ။ ယံနူနာဟံ နဝေ စ တိလေ နဝဉ္စ မဓုံ ကောလမ္ဗေဟိ စ ဃဋေဟိ စ အာရာမံ ဟရာပေယျ’’န္တိ။ အထ ခေါ သော ဗြာဟ္မဏော နဝေ စ တိလေ နဝဉ္စ မဓုံ ကောလမ္ဗေဟိ စ ဃဋေဟိ စ အာရာမံ ဟရာပေတွာ ယေန ဘဂဝါ တေနုပသင်္ကမိ, ဥပသင်္ကမိတွာ ဧကမန္တံ အဋ္ဌာသိ။ ဧကမန္တံ ဌိတော ခေါ သော ဗြာဟ္မဏော ဘဂဝန္တံ ဧတဒဝေါစ – ‘‘ယေသံ ခေါ မယာ, ဘော ဂေါတမ, အတ္ထာယ ဗုဒ္ဓပ္ပမုခေါ ဘိက္ခုသံဃော နိမန္တိတော, ‘နဝေ စ တိလေ နဝဉ္စ မဓုံ ဒဿာမီ’တိ, တေ မယာ ပမုဋ္ဌာ ဒါတုံ။ ပဋိဂ္ဂဏှာတု မေ ဘဝံ ဂေါတမော နဝေ စ တိလေ နဝဉ္စ မဓု’’န္တိ။ တေန ဟိ, ဗြာဟ္မဏ, ဘိက္ခူနံ ဒေဟီတိ။ တေန ခေါ ပန သမယေန ဘိက္ခူ ဒုဗ္ဘိက္ခေ အပ္ပမတ္တကေပိ ပဝါရေန္တိ, ပဋိသင်္ခါပိ ပဋိက္ခိပန္တိ, သဗ္ဗော စ သံဃော ပဝါရိတော ဟောတိ။ ဘိက္ခူ ကုက္ကုစ္စာယန္တာ န ပဋိဂ္ဂဏှန္တိ။ ပဋိဂ္ဂဏှထ, ဘိက္ခဝေ, ပရိဘုဉ္ဇထ။ အနုဇာနာမိ, ဘိက္ခဝေ, တတော နီဟဋံ ဘုတ္တာဝိနာ ပဝါရိတေန အနတိရိတ္တံ ပရိဘုဉ္ဇိတုန္တိ။
|
{
"style": "bodytext",
"db_page_id": 1158
}
|
db_1158_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဥဂ္ဂဟိတပဋိဂ္ဂဟဏာ နိဋ္ဌိတာ။
|
{
"style": "centered",
"db_page_id": 1158
}
|
db_1158_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၆၆။ ပဋိဂ္ဂဟိတာဒိအနုဇာနနာ
|
{
"style": "subhead",
"db_page_id": 1158
}
|
db_1158_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၇၇
|
၂၇၇။ [ပါစိ။ ၂၉၅] တေန ခေါ ပန သမယေန အာယသ္မတော ဥပနန္ဒဿ သကျပုတ္တဿ ဥပဋ္ဌာကကုလံ သံဃဿတ္ထာယ ခါဒနီယံ ပါဟေသိ – အယျဿ ဥပနန္ဒဿ ဒဿေတွာ သံဃဿ ဒါတဗ္ဗန္တိ။ တေန ခေါ ပန သမယေန အာယသ္မာ ဥပနန္ဒော သကျပုတ္တော ဂါမံ ပိဏ္ဍာယ ပဝိဋ္ဌော ဟောတိ။ အထ ခေါ တေ မနုဿာ အာရာမံ ဂန္တွာ ဘိက္ခူ ပုစ္ဆိံသု – ‘‘ကဟံ, ဘန္တေ, အယျော ဥပနန္ဒော’’တိ? ‘‘ဧသာဝုသော, အာယသ္မာ ဥပနန္ဒော သကျပုတ္တော ဂါမံ ပိဏ္ဍာယ ပဝိဋ္ဌော’’တိ။ ‘‘ဣဒံ, ဘန္တေ, ခါဒနီယံ အယျဿ ဥပနန္ဒဿ ဒဿေတွာ သံဃဿ ဒါတဗ္ဗ’’န္တိ။ ဘဂဝတော ဧတမတ္ထံ အာရောစေသုံ။ တေန ဟိ, ဘိက္ခဝေ, ပဋိဂ္ဂဟေတွာ နိက္ခိပထ ယာဝ ဥပနန္ဒော အာဂစ္ဆတီတိ။ အထ ခေါ အာယသ္မာ ဥပနန္ဒော သကျပုတ္တော ပုရေဘတ္တံ ကုလာနိ ပယိရုပါသိတွာ ဒိဝါ အာဂစ္ဆတိ။ တေန ခေါ ပန သမယေန ဘိက္ခူ ဒုဗ္ဘိက္ခေ အပ္ပမတ္တကေပိ ပဝါရေန္တိ, ပဋိသင်္ခါပိ ပဋိက္ခိပန္တိ, သဗ္ဗော စ သံဃော ပဝါရိတော ဟောတိ, ဘိက္ခူ ကုက္ကုစ္စာယန္တာ န ပဋိဂ္ဂဏှန္တိ။ ပဋိဂ္ဂဏှထ, ဘိက္ခဝေ, ပရိဘုဉ္ဇထ။ အနုဇာနာမိ, ဘိက္ခဝေ, ပုရေဘတ္တံ ပဋိဂ္ဂဟိတံ ဘုတ္တာဝိနာ ပဝါရိတေန အနတိရိတ္တံ ပရိဘုဉ္ဇိတုန္တိ။
|
{
"style": "bodytext",
"db_page_id": 1158
}
|
db_1159_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၇၈
|
၂၇၈။ အထ ခေါ ဘဂဝါ ရာဇဂဟေ ယထာဘိရန္တံ ဝိဟရိတွာ ယေန သာဝတ္ထိ တေန စာရိကံ ပက္ကာမိ။ အနုပုဗ္ဗေန စာရိကံ စရမာနော ယေန သာဝတ္ထိ တဒဝသရိ။ တတြ သုဒံ ဘဂဝါ သာဝတ္ထိယံ ဝိဟရတိ ဇေတဝနေ အနာထပိဏ္ဍိကဿ အာရာမေ။ တေန ခေါ ပန သမယေန အာယသ္မတော သာရိပုတ္တဿ ကာယဍာဟာဗာဓော ဟောတိ။ အထ ခေါ အာယသ္မာ မဟာမောဂ္ဂလ္လာနော ယေနာယသ္မာ သာရိပုတ္တော တေနုပသင်္ကမိ, ဥပသင်္ကမိတွာ အာယသ္မန္တံ သာရိပုတ္တံ ဧတဒဝေါစ – ‘‘ပုဗ္ဗေ တေ, အာဝုသော သာရိပုတ္တ, ကာယဍာဟာဗာဓော ကေန ဖာသု ဟောတီ’’တိ? ‘‘ဘိသေဟိ စ မေ, အာဝုသော, မုဠာလိကာဟိ စာ’’တိ။ အထ ခေါ အာယသ္မာ မဟာမောဂ္ဂလ္လာနော သေယျထာပိ နာမ ဗလဝါ ပုရိသော သမ္မိဉ္ဇိတံ ဝါ ဗာဟံ ပသာရေယျ, ပသာရိတံ ဝါ ဗာဟံ သမိဉ္ဇေယျ, ဧဝမေဝ ဇေတဝနေ အန္တရဟိတော မန္ဒာကိနိယာ ပေါက္ခရဏိယာ တီရေ ပါတုရဟောသိ။ အဒ္ဒသာ ခေါ အညတရော နာဂေါ အာယသ္မန္တံ မဟာမောဂ္ဂလ္လာနံ ဒူရတောဝ အာဂစ္ဆန္တံ, ဒိသွာန အာယသ္မန္တံ မဟာမောဂ္ဂလ္လာနံ ဧတဒဝေါစ – ‘‘ဧတု ခေါ, ဘန္တေ, အယျော မဟာမောဂ္ဂလ္လာနော။ သွာဂတံ, ဘန္တေ, အယျဿ မဟာမောဂ္ဂလ္လာနဿ။ ကေန, ဘန္တေ, အယျဿ အတ္ထော၊ ကိံ ဒမ္မီ’’တိ? ‘‘ဘိသေဟိ စ မေ, အာဝုသော, အတ္ထော, မုဠာလိကာဟိ စာ’’တိ။ အထ ခေါ သော နာဂေါ အညတရံ နာဂံ အာဏာပေသိ – ‘‘တေန ဟိ, ဘဏေ, အယျဿ ဘိသေ စ မုဠာလိကာယော စ ယာဝဒတ္ထံ ဒေဟီ’’တိ။ အထ ခေါ သော နာဂေါ မန္ဒာကိနိံ ပေါက္ခရဏိံ ဩဂါဟေတွာ, သောဏ္ဍာယ ဘိသဉ္စ မုဠာလိကဉ္စ အဗ္ဗာဟိတွာ, သုဝိက္ခာလိတံ ဝိက္ခာလေတွာ, ဘဏ္ဍိကံ ဗန္ဓိတွာ ယေနာယသ္မာ မဟာမောဂ္ဂလ္လာနော တေနုပသင်္ကမိ။ အထ ခေါ အာယသ္မာ မဟာမောဂ္ဂလ္လာနော – သေယျထာပိ နာမ ဗလဝါ ပုရိသော သမိဉ္ဇိတံ ဝါ ဗာဟံ ပသာရေယျ, ပသာရိတံ ဝါ ဗာဟံ သမိဉ္ဇေယျ, ဧဝမေဝ – မန္ဒာကိနိယာ ပေါက္ခရဏိယာ တီရေ အန္တရဟိတော ဇေတဝနေ ပါတုရဟောသိ။ သောပိ ခေါ နာဂေါ မန္ဒာကိနိယာ ပေါက္ခရဏိယာ တီရေ အန္တရဟိတော ဇေတဝနေ ပါတုရဟောသိ။ အထ ခေါ သော နာဂေါ အာယသ္မတော မဟာမောဂ္ဂလ္လာနဿ ဘိသေ စ မုဠာလိကာယော စ ပဋိဂ္ဂဟာပေတွာ ဇေတဝနေ အန္တရဟိတော မန္ဒာကိနိယာ ပေါက္ခရဏိယာ တီရေ ပါတုရဟောသိ။ အထ ခေါ အာယသ္မာ မဟာမောဂ္ဂလ္လာနော အာယသ္မတော သာရိပုတ္တဿ ဘိသေ စ မုဠာလိကာယော စ ဥပနာမေသိ။ အထ ခေါ အာယသ္မတော သာရိပုတ္တဿ ဘိသေ စ မုဠာလိကာယော စ ဘုတ္တဿ ကာယဍာဟာဗာဓော ပဋိပ္ပဿမ္ဘိ။ ဗဟူ ဘိသာ
|
{
"style": "bodytext",
"db_page_id": 1159
}
|
db_1160_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
စ မုဠာလိကာယော စ အဝသိဋ္ဌာ ဟောန္တိ။ တေန ခေါ ပန သမယေန ဘိက္ခူ ဒုဗ္ဘိက္ခေ အပ္ပမတ္တကေပိ ပဝါရေန္တိ, ပဋိသင်္ခါပိ ပဋိက္ခိပန္တိ, သဗ္ဗော စ သံဃော ပဝါရိတော ဟောတိ။ ဘိက္ခူ ကုက္ကုစ္စာယန္တာ န ပဋိဂ္ဂဏှန္တိ။ ပဋိဂ္ဂဏှထ, ဘိက္ခဝေ, ပရိဘုဉ္ဇထ။ အနုဇာနာမိ, ဘိက္ခဝေ, ဝနဋ္ဌံ ပေါက္ခရဋ္ဌံ ဘုတ္တာဝိနာ ပဝါရိတေန အနတိရိတ္တံ ပရိဘုဉ္ဇိတုန္တိ။
|
{
"style": "noindentbodytext",
"db_page_id": 1160
}
|
db_1160_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန သာဝတ္ထိယံ ဗဟုံ ဖလခါဒနီယံ ဥပ္ပန္နံ ဟောတိ, ကပ္ပိယကာရကော စ န ဟောတိ။ ဘိက္ခူ ကုက္ကုစ္စာယန္တာ ဖလံ န ပရိဘုဉ္ဇန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အဗီဇံ နိဗ္ဗတ္တဗီဇံ [နိဗ္ဗဋ္ဋဗီဇံ (သီ။), နိဗ္ဗဋဗီဇံ (သျာ။), နိပ္ပဋ္ဋဗီဇံ (က။)] အကတကပ္ပံ ဖလံ ပရိဘုဉ္ဇိတုန္တိ။
|
{
"style": "bodytext",
"db_page_id": 1160
}
|
db_1160_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပဋိဂ္ဂဟိတာဒိ အနုဇာနနာ နိဋ္ဌိတာ။
|
{
"style": "centered",
"db_page_id": 1160
}
|
db_1160_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၆၇။ သတ္ထကမ္မပဋိက္ခေပကထာ
|
{
"style": "subhead",
"db_page_id": 1160
}
|
db_1160_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၇၉
|
၂၇၉။ အထ ခေါ ဘဂဝါ သာဝတ္ထိယံ ယထာဘိရန္တံ ဝိဟရိတွာ ယေန ရာဇဂဟံ တေန စာရိကံ ပက္ကာမိ။ အနုပုဗ္ဗေန စာရိကံ စရမာနော ယေန ရာဇဂဟံ တဒဝသရိ။ တတြ သုဒံ ဘဂဝါ ရာဇဂဟေ ဝိဟရတိ ဝေဠုဝနေ ကလန္ဒကနိဝါပေ။ တေန ခေါ ပန သမယေန အညတရဿ ဘိက္ခုနော ဘဂန္ဒလာဗာဓော ဟောတိ။ အာကာသဂေါတ္တော ဝေဇ္ဇော သတ္ထကမ္မံ ကရောတိ။ အထ ခေါ ဘဂဝါ သေနာသနစာရိကံ အာဟိဏ္ဍန္တော ယေန တဿ ဘိက္ခုနော ဝိဟာရော တေနုပသင်္ကမိ။ အဒ္ဒသာ ခေါ အာကာသဂေါတ္တော ဝေဇ္ဇော ဘဂဝန္တံ ဒူရတောဝ အာဂစ္ဆန္တံ, ဒိသွာန ဘဂဝန္တံ ဧတဒဝေါစ – ‘‘အာဂစ္ဆတု ဘဝံ ဂေါတမော, ဣမဿ ဘိက္ခုနော ဝစ္စမဂ္ဂံ ပဿတု, သေယျထာပိ ဂေါဓာမုခ’’န္တိ။ အထ ခေါ ဘဂဝါ – ‘‘သော မံ ခွါယံ မောဃပုရိသော ဥပ္ပဏ္ဍေတီ’’တိ – တတောဝ ပဋိနိဝတ္တိတွာ, ဧတသ္မိံ နိဒါနေ ဧတသ္မိံ ပကရဏေ ဘိက္ခုသံဃံ သန္နိပါတာပေတွာ, ဘိက္ခူ ပဋိပုစ္ဆိ – ‘‘အတ္ထိ ကိရ, ဘိက္ခဝေ, အမုကသ္မိံ ဝိဟာရေ ဘိက္ခု ဂိလာနော’’တိ? ‘‘အတ္ထိ ဘဂဝါ’’တိ။ ‘‘ကိံ တဿ, ဘိက္ခဝေ, ဘိက္ခုနော အာဗာဓော’’တိ? ‘‘တဿ, ဘန္တေ, အာယသ္မတော ဘဂန္ဒလာဗာဓော, အာကာသဂေါတ္တော ဝေဇ္ဇော သတ္ထကမ္မံ ကရောတီ’’တိ။ ဝိဂရဟိ ဗုဒ္ဓေါ ဘဂဝါ – ‘‘အနနုစ္ဆဝိကံ, ဘိက္ခဝေ, တဿ မောဃပုရိသဿ, အနနုလောမိကံ, အပ္ပတိရူပံ, အဿာမဏကံ, အကပ္ပိယံ, အကရဏီယံ။ ကထဉှိ နာမ သော, ဘိက္ခဝေ, မောဃပုရိသော သမ္ဗာဓေ သတ္ထကမ္မံ ကာရာပေဿတိ။ သမ္ဗာဓေ, ဘိက္ခဝေ, သုခုမာ ဆဝိ, ဒုရောပယော
|
{
"style": "bodytext",
"db_page_id": 1160
}
|
db_1161_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဝဏော, ဒုပ္ပရိဟာရံ သတ္ထံ။ နေတံ, ဘိက္ခဝေ, အပ္ပသန္နာနံ ဝါ ပသာဒါယ…ပေ… ဝိဂရဟိတွာ…ပေ… ဓမ္မိံ ကထံ ကတွာ ဘိက္ခူ အာမန္တေသိ – ‘‘န, ဘိက္ခဝေ, သမ္ဗာဓေ သတ္ထကမ္မံ ကာရာပေတဗ္ဗံ။ ယော ကာရာပေယျ, အာပတ္တိ ထုလ္လစ္စယဿာ’’တိ။
|
{
"style": "noindentbodytext",
"db_page_id": 1161
}
|
db_1161_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဆဗ္ဗဂ္ဂိယာ ဘိက္ခူ – ဘဂဝတာ သတ္ထကမ္မံ ပဋိက္ခိတ္တန္တိ – ဝတ္ထိကမ္မံ ကာရာပေန္တိ။ ယေ တေ ဘိက္ခူ အပ္ပိစ္ဆာ, တေ ဥဇ္ဈာယန္တိ ခိယျန္တိ ဝိပါစေန္တိ – ‘‘ကထဉှိ နာမ ဆဗ္ဗဂ္ဂိယာ ဘိက္ခူ ဝတ္ထိကမ္မံ ကာရာပေဿန္တီ’’တိ။ အထ ခေါ တေ ဘိက္ခူ ဘဂဝတော ဧတမတ္ထံ အာရောစေသုံ။ ‘‘သစ္စံ ကိရ, ဘိက္ခဝေ, ဆဗ္ဗဂ္ဂိယာ ဘိက္ခူ ဝတ္ထိကမ္မံ ကာရာပေန္တီ’’တိ? ‘‘သစ္စံ ဘဂဝါ’’တိ…ပေ… ဝိဂရဟိတွာ ဓမ္မိံ ကထံ ကတွာ ဘိက္ခူ အာမန္တေသိ – ‘‘န, ဘိက္ခဝေ, သမ္ဗာဓဿ သာမန္တာ ဒွင်္ဂုလာ သတ္ထကမ္မံ ဝါ ဝတ္ထိကမ္မံ ဝါ ကာရာပေတဗ္ဗံ။ ယော ကာရာပေယျ, အာပတ္တိ ထုလ္လစ္စယဿာ’’တိ။
|
{
"style": "bodytext",
"db_page_id": 1161
}
|
db_1161_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သတ္ထကမ္မပဋိက္ခေပကထာ နိဋ္ဌိတာ။
|
{
"style": "centered",
"db_page_id": 1161
}
|
db_1161_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၆၈။ မနုဿမံသပဋိက္ခေပကထာ
|
{
"style": "subhead",
"db_page_id": 1161
}
|
db_1161_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၈၀
|
၂၈၀။ အထ ခေါ ဘဂဝါ ရာဇဂဟေ ယထာဘိရန္တံ ဝိဟရိတွာ ယေန ဗာရာဏသီ တေန စာရိကံ ပက္ကာမိ။ အနုပုဗ္ဗေန စာရိကံ စရမာနော ယေန ဗာရာဏသီ တဒဝသရိ။ တတြ သုဒံ ဘဂဝါ ဗာရာဏသိယံ ဝိဟရတိ ဣသိပတနေ မိဂဒါယေ။ တေန ခေါ ပန သမယေန ဗာရာဏသိယံ သုပ္ပိယော စ ဥပါသကော သုပ္ပိယာ စ ဥပါသိကာ ဥဘတောပသန္နာ ဟောန္တိ, ဒါယကာ, ကာရကာ, သံဃုပဋ္ဌာကာ။ အထ ခေါ သုပ္ပိယာ ဥပါသိကာ အာရာမံ ဂန္တွာ ဝိဟာရေန ဝိဟာရံ ပရိဝေဏေန ပရိဝေဏံ ဥပသင်္ကမိတွာ ဘိက္ခူ ပုစ္ဆတိ – ‘‘ကော, ဘန္တေ, ဂိလာနော, ကဿ ကိံ အာဟရိယတူ’’တိ? တေန ခေါ ပန သမယေန အညတရေန ဘိက္ခုနာ ဝိရေစနံ ပီတံ ဟောတိ။ အထ ခေါ သော ဘိက္ခု သုပ္ပိယံ ဥပါသိကံ ဧတဒဝေါစ – ‘‘မယာ ခေါ, ဘဂိနိ, ဝိရေစနံ ပီတံ။ အတ္ထော မေ ပဋိစ္ဆာဒနီယေနာ’’တိ။ ‘‘သုဋ္ဌု, အယျ, အာဟရိယိဿတီ’’တိ ဃရံ ဂန္တွာ အန္တေဝါသိံ အာဏာပေသိ – ‘‘ဂစ္ဆ, ဘဏေ, ပဝတ္တမံသံ ဇာနာဟီ’’တိ။ ဧဝံ, အယျေတိ ခေါ သော ပုရိသော သုပ္ပိယာယ ဥပါသိကာယ ပဋိဿုဏိတွာ ကေဝလကပ္ပံ ဗာရာဏသိံ အာဟိဏ္ဍန္တော န အဒ္ဒသ ပဝတ္တမံသံ။ အထ ခေါ သော ပုရိသော ယေန သုပ္ပိယာ ဥပါသိကာ တေနုပသင်္ကမိ, ဥပသင်္ကမိတွာ သုပ္ပိယံ ဥပါသိကံ ဧတဒဝေါစ – ‘‘နတ္ထယျေ ပဝတ္တမံသံ။ မာဃာတော အဇ္ဇာ’’တိ။ အထ ခေါ သုပ္ပိယာယ ဥပါသိကာယ ဧတဒဟောသိ – ‘‘တဿ ခေါ ဂိလာနဿ ဘိက္ခုနော ပဋိစ္ဆာဒနီယံ အလဘန္တဿ အာဗာဓော ဝါ အဘိဝဍ္ဎိဿတိ,
|
{
"style": "bodytext",
"db_page_id": 1161
}
|
db_1162_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ကာလင်္ကိရိယာ ဝါ ဘဝိဿတိ။ န ခေါ မေတံ ပတိရူပံ ယာဟံ ပဋိဿုဏိတွာ န ဟရာပေယျ’’န္တိ။ ပေါတ္ထနိကံ ဂဟေတွာ ဦရုမံသံ ဥက္ကန္တိတွာ ဒါသိယာ အဒါသိ – ‘‘ဟန္ဒ, ဇေ, ဣမံ မံသံ သမ္ပာဒေတွာ အမုကသ္မိံ ဝိဟာရေ ဘိက္ခု ဂိလာနော, တဿ ဒဇ္ဇာဟိ။ ယော စ မံ ပုစ္ဆတိ, ‘ဂိလာနာ’တိ ပဋိဝေဒေဟီ’’တိ။ ဥတ္တရာသင်္ဂေန ဦရုံ ဝေဌေတွာ ဩဝရကံ ပဝိသိတွာ မဉ္စကေ နိပဇ္ဇိ။ အထ ခေါ သုပ္ပိယော ဥပါသကော ဃရံ ဂန္တွာ ဒါသိံ ပုစ္ဆိ – ‘‘ကဟံ သုပ္ပိယာ’’တိ? ‘‘ဧသာယျ ဩဝရကေ နိပန္နာ’’တိ။ အထ ခေါ သုပ္ပိယော ဥပါသကော ယေန သုပ္ပိယာ ဥပါသိကာ တေနုပသင်္ကမိ, ဥပသင်္ကမိတွာ သုပ္ပိယံ ဥပါသိကံ ဧတဒဝေါစ – ‘‘ကိဿ နိပန္နာသီ’’တိ? ‘‘ဂိလာနာမှီ’’တိ။ ‘‘ကိံ တေ အာဗာဓော’’တိ? အထ ခေါ သုပ္ပိယာ ဥပါသိကာ သုပ္ပိယဿ ဥပါသကဿ ဧတမတ္ထံ အာရောစေသိ။ အထ ခေါ သုပ္ပိယော ဥပါသကော – အစ္ဆရိယံ ဝတ ဘော! အဗ္ဘုတံ ဝတ ဘော! ယာဝ သဒ္ဓါယံ သုပ္ပိယာ ပသန္နာ, ယတြ ဟိ နာမ အတ္တနောပိ မံသာနိ ပရိစ္စတ္တာနိ! ကိမ္ပိမာယ [ကိံ ပနိမာယ (သီ။ သျာ။)] အညံ ကိဉ္စိ အဒေယျံ ဘဝိဿတီတိ – ဟဋ္ဌော ဥဒဂ္ဂေါ ယေန ဘဂဝါ တေနုပသင်္ကမိ, ဥပသင်္ကမိတွာ ဘဂဝန္တံ အဘိဝါဒေတွာ ဧကမန္တံ နိသီဒိ။ ဧကမန္တံ နိသိန္နော ခေါ သုပ္ပိယော ဥပါသကော ဘဂဝန္တံ ဧတဒဝေါစ – ‘‘အဓိဝါသေတု မေ, ဘန္တေ, ဘဂဝါ သွာတနာယ ဘတ္တံ, သဒ္ဓိံ ဘိက္ခုသံဃေနာ’’တိ။ အဓိဝါသေသိ ဘဂဝါ တုဏှီဘာဝေန။ အထ ခေါ သုပ္ပိယော ဥပါသကော ဘဂဝတော အဓိဝါသနံ ဝိဒိတွာ ဥဋ္ဌာယာသနာ ဘဂဝန္တံ အဘိဝါဒေတွာ ပဒက္ခိဏံ ကတွာ ပက္ကာမိ။ အထ ခေါ သုပ္ပိယော ဥပါသကော တဿာ ရတ္တိယာ အစ္စယေန ပဏီတံ ခါဒနီယံ ဘောဇနီယံ ပဋိယာဒါပေတွာ ဘဂဝတော ကာလံ အာရောစာပေသိ – ‘‘ကာလော, ဘန္တေ, နိဋ္ဌိတံ ဘတ္တ’’န္တိ။ အထ ခေါ ဘဂဝါ ပုဗ္ဗဏှသမယံ နိဝါသေတွာ ပတ္တစီဝရမာဒါယ ယေန သုပ္ပိယဿ ဥပါသကဿ နိဝေသနံ တေနုပသင်္ကမိ, ဥပသင်္ကမိတွာ ပညတ္တေ အာသနေ နိသီဒိ, သဒ္ဓိံ ဘိက္ခုသံဃေန။ အထ ခေါ သုပ္ပိယော ဥပါသကော ယေန ဘဂဝါ တေနုပသင်္ကမိ, ဥပသင်္ကမိတွာ ဘဂဝန္တံ အဘိဝါဒေတွာ ဧကမန္တံ အဋ္ဌာသိ။ ဧကမန္တံ ဌိတံ ခေါ သုပ္ပိယံ ဥပါသကံ ဘဂဝါ ဧတဒဝေါစ – ‘‘ကဟံ သုပ္ပိယာ’’တိ? ‘‘ဂိလာနာ ဘဂဝါ’’တိ။ ‘‘တေန ဟိ အာဂစ္ဆတူ’’တိ။ ‘‘န ဘဂဝါ ဥဿဟတီ’’တိ။ ‘‘တေန ဟိ ပရိဂ္ဂဟေတွာပိ အာနေထာ’’တိ။ အထ ခေါ သုပ္ပိယော ဥပါသကော သုပ္ပိယံ ဥပါသိကံ
|
{
"style": "noindentbodytext",
"db_page_id": 1162
}
|
db_1163_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပရိဂ္ဂဟေတွာ အာနေသိ။ တဿာ, သဟ ဒဿနေန ဘဂဝတော, တာဝ မဟာဝဏော ရုဠဟော အဟောသိ, သုစ္ဆဝိလောမဇာတော။ အထ ခေါ သုပ္ပိယော စ ဥပါသကော သုပ္ပိယာ စ ဥပါသိကာ – ‘‘အစ္ဆရိယံ ဝတ ဘော! အဗ္ဘုတံ ဝတ ဘော! တထာဂတဿ မဟိဒ္ဓိကတာ မဟာနုဘာဝတာ, ယတြ ဟိ နာမ သဟ ဒဿနေန ဘဂဝတော တာဝ မဟာဝဏော ရုဠဟော ဘဝိဿတိ, သုစ္ဆဝိလောမဇာတော’’တိ – ဟဋ္ဌာ ဥဒဂ္ဂါ ဗုဒ္ဓပ္ပမုခံ ဘိက္ခုသံဃံ ပဏီတေန ခါဒနီယေန ဘောဇနီယေန သဟတ္ထာ သန္တပ္ပေတွာ သမ္ပဝါရေတွာ ဘဂဝန္တံ ဘုတ္တာဝိံ ဩနီတပတ္တပါဏိံ ဧကမန္တံ နိသီဒိံသု။ အထ ခေါ ဘဂဝါ သုပ္ပိယဉ္စ ဥပါသကံ သုပ္ပိယဉ္စ ဥပါသိကံ ဓမ္မိယာ ကထာယ သန္ဒဿေတွာ သမာဒပေတွာ သမုတ္တေဇေတွာ သမ္ပဟံသေတွာ ဥဋ္ဌာယာသနာ ပက္ကာမိ။
|
{
"style": "noindentbodytext",
"db_page_id": 1163
}
|
db_1163_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အထ ခေါ ဘဂဝါ ဧတသ္မိံ နိဒါနေ ဧတသ္မိံ ပကရဏေ ဘိက္ခုသံဃံ သန္နိပါတာပေတွာ ဘိက္ခူ
|
{
"style": "centered",
"db_page_id": 1163
}
|
db_1163_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပဋိပုစ္ဆိ – ‘‘ကော, ဘိက္ခဝေ, သုပ္ပိယံ ဥပါသိကံ မံသံ ဝိညာပေသီ’’တိ? ဧဝံ ဝုတ္တေ သော ဘိက္ခု ဘဂဝန္တံ ဧတဒဝေါစ – ‘‘အဟံ ခေါ, ဘန္တေ, သုပ္ပိယံ ဥပါသိကံ မံသံ ဝိညာပေသိ’’န္တိ။ ‘‘အာဟရိယိတ္ထ ဘိက္ခူ’’တိ? ‘‘အာဟရိယိတ္ထ ဘဂဝါ’’တိ။ ‘‘ပရိဘုဉ္ဇိ တွံ ဘိက္ခူ’’တိ? ‘‘ပရိဘုဉ္ဇာမဟံ ဘဂဝါ’’တိ။ ‘‘ပဋိဝေက္ခိ တွံ ဘိက္ခူ’’တိ? ‘‘နာဟံ ဘဂဝါ ပဋိဝေက္ခိ’’န္တိ။ ဝိဂရဟိ ဗုဒ္ဓေါ ဘဂဝါ…ပေ… ကထဉှိ နာမ တွံ, မောဃပုရိသ, အပ္ပဋိဝေက္ခိတွာ မံသံ ပရိဘုဉ္ဇိဿသိ။ မနုဿမံသံ ခေါ တယာ, မောဃပုရိသ, ပရိဘုတ္တံ။ နေတံ, မောဃပုရိသ, အပ္ပသန္နာနံ ဝါ ပသာဒါယ…ပေ… ဝိဂရဟိတွာ ဓမ္မိံ ကထံ ကတွာ ဘိက္ခူ အာမန္တေသိ – ‘‘သန္တိ, ဘိက္ခဝေ, မနုဿာ သဒ္ဓါ ပသန္နာ, တေဟိ အတ္တနောပိ မံသာနိ ပရိစ္စတ္တာနိ။ န, ဘိက္ခဝေ, မနုဿမံသံ ပရိဘုဉ္ဇိတဗ္ဗံ။ ယော ပရိဘုဉ္ဇေယျ, အာပတ္တိ ထုလ္လစ္စယဿ။ န စ, ဘိက္ခဝေ, အပ္ပဋိဝေက္ခိတွာ မံသံ ပရိဘုဉ္ဇိတဗ္ဗံ။ ယော ပရိဘုဉ္ဇေယျ, အာပတ္တိ ဒုက္ကဋဿာ’’တိ။
|
{
"style": "bodytext",
"db_page_id": 1163
}
|
db_1163_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
မနုဿမံသပဋိက္ခေပကထာ နိဋ္ဌိတာ။
|
{
"style": "centered",
"db_page_id": 1163
}
|
db_1163_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၆၉။ ဟတ္ထိမံသာဒိပဋိက္ခေပကထာ
|
{
"style": "subhead",
"db_page_id": 1163
}
|
db_1163_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၈၁
|
၂၈၁။ တေန ခေါ ပန သမယေန ရညော ဟတ္ထီ မရန္တိ။ မနုဿာ ဒုဗ္ဘိက္ခေ ဟတ္ထိမံသံ ပရိဘုဉ္ဇန္တိ, ဘိက္ခူနံ ပိဏ္ဍာယ စရန္တာနံ ဟတ္ထိမံသံ ဒေန္တိ။ ဘိက္ခူ ဟတ္ထိမံသံ ပရိဘုဉ္ဇန္တိ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ – ‘‘ကထဉှိ နာမ သမဏာ သကျပုတ္တိယာ ဟတ္ထိမံသံ ပရိဘုဉ္ဇိဿန္တိ။ ရာဇင်္ဂံ ဟတ္ထီ, သစေ ရာဇာ ဇာနေယျ, န နေသံ အတ္တမနော အဿာ’’တိ။ ဘဂဝတော
|
{
"style": "bodytext",
"db_page_id": 1163
}
|
db_1164_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဧတမတ္ထံ အာရောစေသုံ။ န, ဘိက္ခဝေ, ဟတ္ထိမံသံ ပရိဘုဉ္ဇိတဗ္ဗံ။ ယော ပရိဘုဉ္ဇေယျ, အာပတ္တိ ဒုက္ကဋဿာတိ။
|
{
"style": "noindentbodytext",
"db_page_id": 1164
}
|
db_1164_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ရညော အဿာ မရန္တိ။ မနုဿာ ဒုဗ္ဘိက္ခေ အဿမံသံ ပရိဘုဉ္ဇန္တိ, ဘိက္ခူနံ ပိဏ္ဍာယ စရန္တာနံ အဿမံသံ ဒေန္တိ။ ဘိက္ခူ အဿမံသံ ပရိဘုဉ္ဇန္တိ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ – ‘‘ကထဉှိ နာမ သမဏာ သကျပုတ္တိယာ အဿမံသံ ပရိဘုဉ္ဇိဿန္တိ။ ရာဇင်္ဂံ အဿာ, သစေ ရာဇာ ဇာနေယျ, န နေသံ အတ္တမနော အဿာ’’တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, အဿမံသံ ပရိဘုဉ္ဇိတဗ္ဗံ။ ယော ပရိဘုဉ္ဇေယျ, အာပတ္တိ ဒုက္ကဋဿာတိ။
|
{
"style": "bodytext",
"db_page_id": 1164
}
|
db_1164_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန မနုဿာ ဒုဗ္ဘိက္ခေ သုနခမံသံ ပရိဘုဉ္ဇန္တိ, ဘိက္ခူနံ ပိဏ္ဍာယ စရန္တာနံ သုနခမံသံ ဒေန္တိ။ ဘိက္ခူ သုနခမံသံ ပရိဘုဉ္ဇန္တိ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ – ‘‘ကထဉှိ နာမ သမဏာ သကျပုတ္တိယာ သုနခမံသံ ပရိဘုဉ္ဇိဿန္တိ, ဇေဂုစ္ဆော သုနခေါ ပဋိကူလော’’တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, သုနခမံသံ ပရိဘုဉ္ဇိတဗ္ဗံ။ ယော ပရိဘုဉ္ဇေယျ, အာပတ္တိ ဒုက္ကဋဿာတိ။
|
{
"style": "bodytext",
"db_page_id": 1164
}
|
db_1164_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန မနုဿာ ဒုဗ္ဘိက္ခေ အဟိမံသံ ပရိဘုဉ္ဇန္တိ, ဘိက္ခူနံ ပိဏ္ဍာယ စရန္တာနံ အဟိမံသံ ဒေန္တိ။ ဘိက္ခူ အဟိမံသံ ပရိဘုဉ္ဇန္တိ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ – ‘‘ကထဉှိ နာမ သမဏာ သကျပုတ္တိယာ အဟိမံသံ ပရိဘုဉ္ဇိဿန္တိ, ဇေဂုစ္ဆော အဟိ ပဋိကူလော’’တိ။ သုပဿောပိ [သုဖဿော (သီ။)] နာဂရာဇာ ယေန ဘဂဝါ တေနုပသင်္ကမိ, ဥပသင်္ကမိတွာ ဘဂဝန္တံ အဘိဝါဒေတွာ ဧကမန္တံ အဋ္ဌာသိ။ ဧကမန္တံ ဌိတော ခေါ သုပဿော နာဂရာဇာ ဘဂဝန္တံ ဧတဒဝေါစ – ‘‘သန္တိ, ဘန္တေ, နာဂါ အဿဒ္ဓါ အပ္ပသန္နာ။ တေ အပ္ပမတ္တကေဟိပိ ဘိက္ခူ ဝိဟေဌေယျုံ။ သာဓု, ဘန္တေ, အယျာ အဟိမံသံ န ပရိဘုဉ္ဇေယျု’’န္တိ။ အထ ခေါ ဘဂဝါ သုပဿံ နာဂရာဇာနံ ဓမ္မိယာ ကထာယ သန္ဒဿေသိ…ပေ… ပဒက္ခိဏံ ကတွာ ပက္ကာမိ။ အထ ခေါ ဘဂဝါ ဧတသ္မိံ နိဒါနေ ဧတသ္မိံ ပကရဏေ ဓမ္မိံ ကထံ ကတွာ ဘိက္ခူ အာမန္တေသိ – ‘‘န, ဘိက္ခဝေ, အဟိမံသံ ပရိဘုဉ္ဇိတဗ္ဗံ။ ယော ပရိဘုဉ္ဇေယျ, အာပတ္တိ ဒုက္ကဋဿာ’’တိ။
|
{
"style": "bodytext",
"db_page_id": 1164
}
|
db_1165_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန လုဒ္ဒကာ သီဟံ ဟန္တွာ သီဟမံသံ [မံသံ (က။)] ပရိဘုဉ္ဇန္တိ, ဘိက္ခူနံ ပိဏ္ဍာယ စရန္တာနံ သီဟမံသံ ဒေန္တိ။ ဘိက္ခူ သီဟမံသံ ပရိဘုဉ္ဇိတွာ အရညေ ဝိဟရန္တိ။ သီဟာ သီဟမံသဂန္ဓေန ဘိက္ခူ ပရိပါတေန္တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, သီဟမံသံ ပရိဘုဉ္ဇိတဗ္ဗံ။ ယော ပရိဘုဉ္ဇေယျ, အာပတ္တိ ဒုက္ကဋဿာတိ။
|
{
"style": "bodytext",
"db_page_id": 1165
}
|
db_1165_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန လုဒ္ဒကာ ဗျဂ္ဃံ ဟန္တွာ…ပေ… ဒီပိံ ဟန္တွာ…ပေ… အစ္ဆံ ဟန္တွာ…ပေ… တရစ္ဆံ ဟန္တွာ တရစ္ဆမံသံ ပရိဘုဉ္ဇန္တိ, ဘိက္ခူနံ ပိဏ္ဍာယ စရန္တာနံ တရစ္ဆမံသံ ဒေန္တိ။ ဘိက္ခူ တရစ္ဆမံသံ ပရိဘုဉ္ဇိတွာ အရညေ ဝိဟရန္တိ။ တရစ္ဆာ တရစ္ဆမံသဂန္ဓေန ဘိက္ခူ ပရိပါတေန္တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, တရစ္ဆမံသံ ပရိဘုဉ္ဇိတဗ္ဗံ။ ယော ပရိဘုဉ္ဇေယျ, အာပတ္တိ ဒုက္ကဋဿာတိ။
|
{
"style": "bodytext",
"db_page_id": 1165
}
|
db_1165_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဟတ္ထိမံသာဒိပဋိက္ခေပကထာ နိဋ္ဌိတာ။
|
{
"style": "centered",
"db_page_id": 1165
}
|
db_1165_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သုပ္ပိယဘာဏဝါရော နိဋ္ဌိတော ဒုတိယော။
|
{
"style": "centered",
"db_page_id": 1165
}
|
db_1165_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၇၀။ ယာဂုမဓုဂေါဠကာနုဇာနနာ
|
{
"style": "subhead",
"db_page_id": 1165
}
|
db_1165_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၈၂
|
၂၈၂။ အထ ခေါ ဘဂဝါ ဗာရာဏသိယံ ယထာဘိရန္တံ ဝိဟရိတွာ ယေန အန္ဓကဝိန္ဒံ တေန စာရိကံ ပက္ကာမိ, မဟတာ ဘိက္ခုသံဃေန သဒ္ဓိံ, အဍ္ဎတေလသေဟိ ဘိက္ခုသတေဟိ။ တေန ခေါ ပန သမယေန ဇာနပဒါ မနုဿာ ဗဟုံ လောဏမ္ပိ, တေလမ္ပိ, တဏ္ဍုလမ္ပိ, ခါဒနီယမ္ပိ သကဋေသု အာရောပေတွာ ဗုဒ္ဓပ္ပမုခဿ ဘိက္ခုသံဃဿ ပိဋ္ဌိတော ပိဋ္ဌိတော အနုဗန္ဓာ ဟောန္တိ – ယဒါ ပဋိပါဋိံ လဘိဿာမ တဒါ ဘတ္တံ ကရိဿာမာတိ, ပဉ္စမတ္တာနိ စ ဝိဃာသာဒသတာနိ။ အထ ခေါ ဘဂဝါ အနုပုဗ္ဗေန စာရိကံ စရမာနော ယေန အန္ဓကဝိန္ဒံ တဒဝသရိ။ အထ ခေါ အညတရဿ ဗြာဟ္မဏဿ ပဋိပါဋိံ အလဘန္တဿ ဧတဒဟောသိ – ‘‘အတီတာနိ [အဓိကာနိ (သီ။ သျာ။)] ခေါ မေ ဒွေ မာသာနိ ဗုဒ္ဓပ္ပမုခံ ဘိက္ခုသံဃံ အနုဗန္ဓန္တဿ ‘ယဒါ ပဋိပါဋိံ လဘိဿာမိ တဒါ ဘတ္တံ ကရိဿာမီ’တိ, န စ မေ ပဋိပါဋိ လဗ္ဘတိ, အဟဉ္စမှိ ဧကတ္တကော [ဧကတော (သီ။ သျာ။)], ဗဟု စ မေ ဃရာဝါသတ္ထော ဟာယတိ။ ယံနူနာဟံ ဘတ္တဂ္ဂံ ဩလောကေယျံ၊ ယံ ဘတ္တဂ္ဂေ နာဿ, တံ ပဋိယာဒေယျ’’န္တိ။ အထ ခေါ သော ဗြာဟ္မဏော ဘတ္တဂ္ဂံ ဩလောကေန္တော ဒွေ နာဒ္ဒသ –
|
{
"style": "bodytext",
"db_page_id": 1165
}
|
db_1166_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ယာဂုဉ္စ မဓုဂေါဠကဉ္စ။ အထ ခေါ သော ဗြာဟ္မဏော ယေနာယသ္မာ အာနန္ဒော တေနုပသင်္ကမိ, ဥပသင်္ကမိတွာ အာယသ္မန္တံ အာနန္ဒံ ဧတဒဝေါစ – ‘‘ဣဓ မေ, ဘော အာနန္ဒ, ပဋိပါဋိံ အလဘန္တဿ ဧတဒဟောသိ ‘အတီတာနိ ခေါ မေ ဒွေ မာသာနိ ဗုဒ္ဓပ္ပမုခံ ဘိက္ခုသံဃံ အနုဗန္ဓန္တဿ, ယဒါ ပဋိပါဋိံ လဘိဿာမိ တဒါ ဘတ္တံ ကရိဿာမီတိ။ န စ မေ ပဋိပါဋိ လဗ္ဘတိ, အဟဉ္စမှိ ဧကတ္တကော, ဗဟု စ မေ ဃရာဝါသတ္ထော ဟာယတိ။ ယံနူနာဟံ ဘတ္တဂ္ဂံ ဩလောကေယျံ၊ ယံ ဘတ္တဂ္ဂေ နာဿ, တံ ပဋိယာဒေယျ’န္တိ။ သော ခေါ အဟံ, ဘော အာနန္ဒ, ဘတ္တဂ္ဂံ ဩလောကေန္တော ဒွေ နာဒ္ဒသံ – ယာဂုဉ္စ မဓုဂေါဠကဉ္စ။ သစာဟံ, ဘော အာနန္ဒ, ပဋိယာဒေယျံ ယာဂုဉ္စ မဓုဂေါဠကဉ္စ, ပဋိဂ္ဂဏှေယျ မေ ဘဝံ ဂေါတမော’’တိ? ‘‘တေန ဟိ, ဗြာဟ္မဏ, ဘဂဝန္တံ ပဋိပုစ္ဆိဿာမီ’’တိ။ အထ ခေါ အာယသ္မာ အာနန္ဒော ဘဂဝတော ဧတမတ္ထံ အာရောစေသိ။ တေန ဟာနန္ဒ, ပဋိယာဒေတူတိ။ တေန ဟိ, ဗြာဟ္မဏ, ပဋိယာဒေဟီတိ။ အထ ခေါ သော ဗြာဟ္မဏော တဿာ ရတ္တိယာ အစ္စယေန ပဟူတံ ယာဂုဉ္စ မဓုဂေါဠကဉ္စ ပဋိယာဒါပေတွာ ဘဂဝတော ဥပနာမေသိ – ပဋိဂ္ဂဏှာတု မေ ဘဝံ ဂေါတမော ယာဂုဉ္စ မဓုဂေါဠကဉ္စာတိ။ တေန ဟိ, ဗြာဟ္မဏ, ဘိက္ခူနံ ဒေဟီတိ။ ဘိက္ခူ ကုက္ကုစ္စာယန္တာ န ပဋိဂ္ဂဏှန္တိ။ ပဋိဂ္ဂဏှထ, ဘိက္ခဝေ, ပရိဘုဉ္ဇထာတိ။ အထ ခေါ သော ဗြာဟ္မဏော ဗုဒ္ဓပ္ပမုခံ ဘိက္ခုသံဃံ ပဟူတာယ ယာဂုယာ စ မဓုဂေါဠကေန စ သဟတ္ထာ သန္တပ္ပေတွာ သမ္ပဝါရေတွာ ဘဂဝန္တံ ဓောတဟတ္ထံ ဩနီတပတ္တပါဏိံ ဧကမန္တံ နိသီဒိ။ ဧကမန္တံ နိသိန္နံ ခေါ တံ ဗြာဟ္မဏံ ဘဂဝါ ဧတဒဝေါစ –
|
{
"style": "noindentbodytext",
"db_page_id": 1166
}
|
db_1166_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
‘‘ဒသယိမေ, ဗြာဟ္မဏ, အာနိသံသာ ယာဂုယာ။ ကတမေ ဒသ? ယာဂုံ ဒေန္တော အာယုံ ဒေတိ, ဝဏ္ဏံ ဒေတိ, သုခံ ဒေတိ, ဗလံ ဒေတိ, ပဋိဘာနံ ဒေတိ, ယာဂု ပီတာ ခုဒ္ဒံ [ခုဒံ (သီ။ သျာ။)] ပဋိဟနတိ, ပိပါသံ ဝိနေတိ, ဝါတံ အနုလောမေတိ, ဝတ္ထိံ သောဓေတိ, အာမာဝသေသံ ပါစေတိ – ဣမေ ခေါ, ဗြာဟ္မဏ, ဒသာနိသံသာ ယာဂုယာ’’တိ [ပစ္ဆိမာ ပဉ္စ အာနိသံသာ အ။ နိ။ ၅။၂၀၇]။
|
{
"style": "bodytext",
"db_page_id": 1166
}
|
db_1166_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
[အ။ နိ။ ၄။၅၈-၅၉ ထောကံ ဝိသဒိသံ] ယော သညတာနံ ပရဒတ္တဘောဇိနံ၊
|
{
"style": "gatha1",
"db_page_id": 1166
}
|
db_1166_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ကာလေန သက္ကစ္စ ဒဒါတိ ယာဂုံ၊
|
{
"style": "gatha2",
"db_page_id": 1166
}
|
db_1166_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဒသဿ ဌာနာနိ အနုပ္ပဝေစ္ဆတိ၊
|
{
"style": "gatha3",
"db_page_id": 1166
}
|
db_1166_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အာယုဉ္စ ဝဏ္ဏဉ္စ သုခံ ဗလဉ္စ။
|
{
"style": "gathalast",
"db_page_id": 1166
}
|
db_1167_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပဋိဘာနမဿ ဥပဇာယတေ တတော၊
|
{
"style": "gatha1",
"db_page_id": 1167
}
|
db_1167_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ခုဒ္ဒံ ပိပါသဉ္စ ဗျပနေတိ ဝါတံ၊
|
{
"style": "gatha2",
"db_page_id": 1167
}
|
db_1167_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သောဓေတိ ဝတ္ထိံ ပရိဏာမေတိ ဘုတ္တံ၊
|
{
"style": "gatha1",
"db_page_id": 1167
}
|
db_1167_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဘေသဇ္ဇမေတံ သုဂတေန ဝဏ္ဏိတံ။
|
{
"style": "gathalast",
"db_page_id": 1167
}
|
db_1167_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တသ္မာ ဟိ ယာဂုံ အလမေဝ ဒါတုံ၊
|
{
"style": "gatha3",
"db_page_id": 1167
}
|
db_1167_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
နိစ္စံ မနုဿေန သုခတ္ထိကေန၊
|
{
"style": "gatha2",
"db_page_id": 1167
}
|
db_1167_006
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဒိဗ္ဗာနိ ဝါ ပတ္ထယတာ သုခါနိ၊
|
{
"style": "gatha1",
"db_page_id": 1167
}
|
db_1167_007
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
မနုဿသောဘဂျတမိစ္ဆတာ ဝါတိ။
|
{
"style": "gathalast",
"db_page_id": 1167
}
|
db_1167_008
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အထ ခေါ ဘဂဝါ တံ ဗြာဟ္မဏံ ဣမာဟိ ဂါထာဟိ အနုမောဒိတွာ ဥဋ္ဌာယာသနာ ပက္ကာမိ။ အထ ခေါ ဘဂဝါ ဧတသ္မိံ နိဒါနေ ဧတသ္မိံ ပကရဏေ ဓမ္မိံ ကထံ ကတွာ ဘိက္ခူ အာမန္တေသိ – ‘‘အနုဇာနာမိ, ဘိက္ခဝေ, ယာဂုဉ္စ မဓုဂေါဠကဉ္စာ’’တိ။
|
{
"style": "bodytext",
"db_page_id": 1167
}
|
Subsets and Splits
No community queries yet
The top public SQL queries from the community will appear here once available.